ΚΟΙΝΗ ΘΕΣΗ (ΕΚ) αριθ. 4/96

Η οποία καθορίστηκε από το Συμβούλιο στις 6 Οκτωβρίου 1995

για τη θέσπιση της οδηγίας 96/. . ./ΕΚ του Συμβουλίου της . . . σχετικά με την υγειονομική ταφή των αποβλήτων

(96/C 59/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 P παράγραφος 1,

την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

ότι το ψήφισμα του Συμβουλίου της 7ης Μαΐου 1990 σχετικά με την πολιτική σε θέματα αποβλήτων (4) αποδέχεται και υποστηρίζει τη σχετική κοινοτική στρατηγική και καλεί την Επιτροπή να προτείνει κριτήρια και πρότυπα όσον αφορά τη διάθεση των αποβλήτων μέσω υγειονομικής ταφής 7

ότι πρέπει να ενθαρρύνεται η πρόληψη, η ανακύκλωση και η αξιοποίηση των αποβλήτων, καθώς και η χρήση υλικών και ενέργειας εξ ανακτήσεως, προκειμένου η χρήση των φυσικών πόρων και του εδάφους να γίνονται χωρίς σπατάλες 7

ότι χρειάζεται επαρκής έλεγχος και διαχείριση της υγειονομικής ταφής, όπως και κάθε άλλης επεξεργασίας αποβλήτων, προκειμένου να προλαμβάνονται ή να μειώνονται οι ενδεχόμενες αρνητικές επιπτώσεις στο περιβάλλον και στην υγεία του ανθρώπου 7

ότι χρειάζονται κατάλληλα μέτρα για να αποτρέπεται η εγκατάλειψη, η απόρριψη και η ανεξέλεγκτη διάθεση των αποβλήτων 7 ότι, για το σκοπό αυτό, πρέπει να είναι δυνατό να ελέγχονται οι χώροι υγειονομικής ταφής όσον αφορά τις ουσίες τις οποίες περιέχουν τα απόβλητα και ότι οι ουσίες αυτές θα πρέπει, στο μέτρο του δυνατού, να παρουσιάζουν μόνο προβλέψιμες αντιδράσεις 7

ότι πρέπει, ενδεχομένως, να μειωθούν τόσο η ποσότητα όσο και η τοξικότητα των αποβλήτων προς ταφή και ότι προς το σκοπό αυτό πρέπει να ενθαρρύνονται διαδικασίες προεπεξεργασίας εξασφαλίζουσες υγειονομική ταφή η οποία αντιστοιχεί στους στόχους της παρούσας οδηγίας 7

ότι τα κράτη μέλη θα πρέπει να είναι σε θέση να εφαρμόσουν τις αρχές της γειτνίασης και της αυτάρκειας για τη διάθεση των αποβλήτων τους σε κοινοτικό και εθνικό επίπεδο, σύμφωνα με την οδηγία 75/442/ΕΟΚ του Συμβουλίου, της 15ης Ιουλίου 1995, περί στερεών αποβλήτων (5), και ότι πρέπει να συνεχιστεί η επιδίωξη και ο προσδιορισμός των στόχων της οδηγίας αυτής μέσω ενός ολοκληρωμένου και κατάλληλου δικτύου εγκαταστάσεων διάθεσης υψηλών περιβαλλοντικών προδιαγραφών 7

ότι, λόγω των διαφορών μεταξύ των τεχνικών προδιαγραφών διάθεσης των αποβλήτων μέσω υγειονομικής ταφής, είναι δυνατό να γίνεται όλο και πιο εκτεταμένη διάθεση αποβλήτων σε εγκαταστάσεις όπου το επίπεδο προστασίας του περιβάλλοντος είναι χαμηλό, δεδομένου και του χαμηλότερου κόστους που αυτό συνεπάγεται, και να δημιουργείται έτσι μια σοβαρή απειλή για το περιβάλλον, λόγω των άσκοπα μακρινών αποστάσεων μεταφοράς των αποβλήτων, καθώς και μιας κακής υγειονομικής ταφής 7

ότι χρειάζεται, κατά συνέπεια, να θεσπιστούν τεχνικά πρότυπα υγειονομικής ταφής σε κοινοτικό επίπεδο προκειμένου να προστατευθεί, να διατηρηθεί και να βελτιωθεί η ποιότητα του περιβάλλοντος στην Κοινότητα 7

ότι είναι ανάγκη να καθοριστούν σαφώς οι απαιτήσεις τις οποίες πρέπει να πληρούν οι χώροι υγειονομικής ταφής όσον αφορά τη θέση τους, την οργάνωσή τους, τη διαχείρισή τους, τον έλεγχό τους, την παύση λειτουργίας τους και τα μέτρα πρόληψης και προστασίας που θα πρέπει να λαμβάνονται για να μην θίγεται το περιβάλλον βραχυπρόθεσμα και μακροπρόθεσμα και, ειδικότερα, για να μην ρυπαίνονται τα υπόγεια ύδατα από τη διήθηση των αποπλυμάτων στο έδαφος 7

ότι είναι, συνεπώς, ανάγκη να καθοριστούν σαφώς οι συγκεκριμένες κατηγορίες χώρων υγειονομικής ταφής καθώς και οι τύποι αποβλήτων οι οποίοι είναι αποδεκτοί ανά κατηγορία 7

ότι, λόγω ιδιαιτεροτήτων, μπορεί να κριθεί σκόπιμο, με την επιφύλαξη της κοινοτικής νομοθεσίας και με παράλληλη εξασφάλιση κατάλληλης προστασίας του περιβάλλοντος, να μην εφαρμόζονται ορισμένες διατάξεις της παρούσας οδηγίας σε ορισμένους χώρους υγειονομικής ταφής αποβλήτων 7

ότι ορισμένες τεχνικές πρέπει, σε συγκεκριμένες περιπτώσεις, να επιτρέπονται μόνο αν τηρούνται πρόσθετοι και αυστηρότεροι όροι 7

ότι απαιτείται μια διαδικασία ειδικής άδειας για όλες τις κατηγορίες χώρων υγειονομικής ταφής, σύμφωνα με τις γενικές απαιτήσεις για την χορήγηση άδειας που έχουν καθοριστεί στην οδηγία 75/442/ΕΟΚ, λόγω των ιδιαιτεροτήτων της διάθεσης μέσω υγειονομικής ταφής 7 ότι το κατά πόσον ο χώρος υγειονομικής ταφής πληροί τις προϋποθέσεις χορήγησης της άδειας πρέπει να εξακριβώνεται με επιθεώρηση αρμόδιας αρχής πριν την έναρξη διάθεσης των αποβλήτων 7

ότι πρέπει να ελέγχεται πάντοτε εάν η απόθεση των αποβλήτων μπορεί να γίνεται στο χώρο υγειονομικής ταφής για τον οποίο προορίζονται 7

ότι, για να μην θίγεται το περιβάλλον, απαιτείται μια ενιαία διαδικασία αποδοχής των αποβλήτων με βάση μια διαδικασία κατάταξης των αποβλήτων που είναι αποδεκτά στις διάφορες κατηγορίες χώρων υγειονομικής ταφής, η οποία να περιλαμβάνει, ιδιαίτερα, τυποποιημένες οριακές τιμές 7 ότι, για το σκοπό αυτό, θα πρέπει να καταρτιστεί ένα συνεκτικό και τυποποιημένο σύστημα εντοπισμού, δειγματοληψίας και ανάλυσης αρκετά σύντομα, ώστε να διευκολυνθεί η θέση σε εφαρμογή της παρούσας οδηγίας 7 ότι τα κριτήρια αποδοχής θα πρέπει να είναι ιδιαιτέρως ακριβή όσον αφορά τα αδρανή απόβλητα και ότι η τεχνική επιτροπή θα πρέπει να ορίσει ειδικά κριτήρια αποδοχής για την υγειονομική μονοταφή 7

ότι, εν αναμονή της κατάρτισης αυτών των μεθόδων ανάλυσης ή των οριακών τιμών που είναι απαραίτητες για τον εντοπισμό, τα κράτη μέλη μπορούν, ενόψει της εφαρμογής της παρούσας οδηγίας, να διατηρούν ή να συντάσσουν εθνικούς καταλόγους των αποβλήτων που γίνονται αποδεκτά στους χώρους διάθεσης, ή να ορίζουν κριτήρια, στα οποία περιλαμβάνονται και οριακές τιμές, ανάλογα με εκείνα που έχουν εξαγγελθεί στην παρούσα οδηγία, σε ό,τι αφορά τη διαδικασία ενιαίας αποδοχής 7

ότι απαιτούνται κοινές διαδικασίες ελέγχου της εκμετάλλευσης και της μετέπειτα διαχείρισης χώρου υγειονομικής ταφής, έτσι ώστε να εντοπίζεται οποιαδήποτε αρνητική περιβαλλοντική επίπτωση και να λαμβάνονται τα κατάλληλα διορθωτικά μέτρα 7

ότι είναι ανάγκη να καθορίζεται η χρονική στιγμή και οι λεπτομέρειες παύσης της λειτουργίας ενός χώρου υγειονομικής ταφής, καθώς και οι υποχρεώσεις και η ευθύνη που υπέχει ο φορέας λειτουργίας του για το χώρο κατά την μετέπειτα διαχείρισή του 7

ότι πρέπει να ρυθμιστούν οι όροι μελλοντικής λειτουργίας των υφιστάμενων χώρων υγειονομικής ταφής προκειμένου να λαμβάνονται, εντός καθορισμένης προθεσμίας, τα μέτρα προσαρμογής στην παρούσα οδηγία με βάση ένα σχέδιο προπαρασκευής του χώρου 7

ότι ο φορέας λειτουργίας πρέπει να λάβει τα απαραίτητα μέτρα υπό μορφήν χρηματοπιστωτικής ή άλλης ισοδύναμης εγγύησης για να εξασφαλίζεται ότι εκπληρούνται όλες οι υποχρεώσεις που απορρέουν από την άδεια, συμπεριλαμβανομένων των υποχρεώσεων οι οποίες αφορούν τη διαδικασία κλεισίματος και τη μετέπειτα διαχείριση του χώρου 7

ότι, βάσει της αρχής «ο ρυπαίνων πληρώνει», πρέπει, μεταξύ άλλων, να λαμβάνονται υπόψη οι ενδεχόμενες ζημίες στο περιβάλλον από τους χώρους υγειονομικής ταφής 7 ότι, κατά συνέπεια, πρέπει να ενθαρρύνεται ο καθορισμός του κόστους διάθεσης των αποβλήτων με τη μέθοδο της υγειονομικής ταφής, κατά τρόπον ώστε να καλύπτεται το σύνολο των δαπανών οργάνωσης και λειτουργίας του χώρου, καθώς και η χρηματοπιστωτική ή άλλη ισοδύναμη εγγύηση την οποία πρέπει να διαθέτει ο φορέας λειτουργίας, και ενδεχομένως το κόστος κλεισίματος και αποπεράτωσης των εργασιών, μετά από το κλείσιμο, ώστε οι δαπάνες αυτές να μην βαρύνουν το κοινωνικό σύνολο 7

ότι οι εκτελεστικές διατάξεις της παρούσας οδηγίας πρέπει να εφαρμόζονται κατά τρόπο ορθό στο σύνολο της Κοινότητας και να εξασφαλίζεται ότι η κατάρτιση και οι γνώσεις των φορέων λειτουργίας των χώρων υγειονομικής ταφής και του προσωπικού τους, τους δίνουν τις απαιτούμενες ικανότητες 7

ότι η θέσπιση μιας ενιαίας διαδικασίας αποδοχής των αποβλήτων, καθώς και την εφαρμογή μιας ενιαίας κατάταξης των αποβλήτων που είναι αποδεκτά για υγειονομική ταφή, θα πρέπει να την πραγματοποιεί η Επιτροπή με τη διαδικασία της επιτροπής που προβλέπεται στο άρθρο 18 της οδηγίας 75/442/ΕΟΚ 7

ότι η προσαρμογή των παραρτημάτων της παρούσας οδηγίας στην επιστημονική και τεχνική πρόοδο και η τυποποίηση των μεθόδων ελέγχου, δειγματοληψίας και αναλύσεων πρέπει να πραγματοποιούνται με την ίδια διαδικασία της Επιτροπής 7

ότι τα κράτη μέλη πρέπει να υποβάλουν εκθέσεις, σε τακτά διαστήματα, στην Επιτροπή, για την εφαρμογή της παρούσας οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Γενικός στόχος της οδηγίας

Προκειμένου να ικανοποιηθούν οι απαιτήσεις της οδηγίας 75/442/ΕΟΚ, και ιδίως των άρθρων 3 και 4 της εν λόγω οδηγίας, στόχος της παρούσας οδηγίας είναι ο ορισμός μέτρων, διαδικασιών και οδηγιών για την πρόληψη ή κατά το δυνατό μείωση των αρνητικών περιβαλλοντικών επιπτώσεων, ιδίως δε της ρύπανσης των επιφανειακών και των υπόγειων υδάτων, του εδάφους και της ατμόσφαιρας, καθώς και των κινδύνων για την υγεία του ανθρώπου, από την ταφή των αποβλήτων.

Άρθρο 2

Ορισμοί

Για τους σκοπούς της παρούσας οδηγίας, νοούνται ως:

α) «απόβλητα», κάθε ουσία ή αντικείμενο καλυπτόμενο από την οδηγία 74/442/ΕΟΚ 7

β) «αστικά απόβλητα», τα οικιακά, καθώς και άλλα απόβλητα, τα οποία, λόγω φύσης ή σύνθεσης, είναι παρόμοια με τα οικιακά 7

γ) «επικίνδυνα απόβλητα», τα απόβλητα που καλύπτονται από την οδηγία 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα (1) 7

δ) «μη επικίνδυνα απόβλητα», τα απόβλητα που δεν καλύπτονται από το στοιχείο γ) 7

ε) «αδρανή απόβλητα», τα απόβλητα που δεν υφίστανται καμία σημαντική φυσική, χημική ή βιολογική μετατροπή. Τα αδρανή απόβλητα δεν διαλύονται, δεν καίγονται, δεν αντιδρούν φυσικά ή χημικά, δεν βιοδιασπώνται ούτε επηρεάζουν δυσμενώς τα άλλα υλικά με τα οποία έρχονται σε επαφή κατά τρόπο ικανό να δημιουργήσει ρύπανση του περιβάλλοντος ή να βλάψει την ανθρώπινη υγεία. Η συνολική αποπλυσιμότητα και το ρυπαντικό περιεχόμενο των αποβλήτων και η οικοτοξικότητα του αποπλύματος πρέπει να είναι αμελητέα 7

στ) «χώρος ταφής», χώρος διάθεσης αποβλήτων για την απόθεση αποβλήτων επί ή εντός του εδάφους, συμπεριλαμβανομένων των εσωτερικών χώρων διάθεσης των αποβλήτων συγκεκριμένων επιχειρήσεων (δηλαδή των χώρων ταφής στους οποίους ένας παραγωγός αποβλήτων διαθέτει τα απόβλητά του στον τόπο παραγωγής), αλλά πλην των εγκαταστάσεων στις οποίες τα απόβλητα εκφορτώνονται προκειμένου να προετοιμαστούν για την περαιτέρω μεταφορά τους προς ανάκτηση χρήσιμων υλικών, επεξεργασία ή διάθεση αλλού, και την προσωρινή (δηλαδη για διάστημα μικρότερο του έτους) απόθεση των αποβλήτων πριν από την ανάκτηση χρήσιμων υλών, επεξεργασία ή διάθεση 7

ζ) «χώρος μονοταφής», ο χώρος ταφής, όπως ορίζεται στο άρθρο 2 στοιχείο στ), ή τμήμα του όπου αποτίθενται μόνον απόβλητα παρόμοιας προέλευσης, σύνθεσης και χαρακτηριστικών των αποπλυμάτων τους 7

η) «μεικτή διάθεση», η διάθεση μη επικίνδυνων αποβλήτων μαζί με επικίνδυνα απόβλητα σε χώρο ταφής για επικίνδυνα απόβλητα 7

θ) «επεξεργασία», οι φυσικές, χημικές ή βιολογικές διεργασίες που μεταβάλλουν τα χαρακτηριστικά των αποβλήτων προκειμένου να περιοριστεί ο όγκος ή οι επικίνδυνες ιδιότητές τους, να διευκολυνθεί ο χειρισμός τους ή να βελτιωθεί η ανάκτηση χρήσιμων υλών 7

ι) «απόπλυμα», το υγρό που διαρρέει διά μέσου των αποτεθέντων αποβλήτων και εκρέει από το χώρο ταφής ή περιέχεται μέσα του 7

ια) «αέρια χώρου ταφής», όλα τα αέρια που δημιουργούνται από τα απόβλητα που αποτίθενται στο χώρο ταφής 7

ιβ) «έκλουσμα», το διάλυμα που προκύπτει κατά την εργαστηριακή δοκιμή προσομοίωσης της απόπλυσης 7

ιγ) «φορέας λειτουργίας», το φυσικό ή νομικό πρόσωπο που φέρει την ευθύνη για το χώρο ταφής σύμφωνα με την εθνική νομοθεσία του κράτους μέλους στο οποίο βρίσκεται αυτός 7 το πρόσωπο αυτό μπορεί να είναι διαφορετικό στη φάση προετοιμασίας από ό,τι στη φάση μετέπειτα φροντίδας του χώρου 7

ιδ) «υπόγεια αποθήκευση», μόνιμη εγκατάσταση για την αποθήκευση αποβλήτων σε βαθειές γεωλογικές κοιλότητες, όπως τα ορυχεία αλατιού ή καλίου.

Άρθρο 3

Πεδίο εφαρμογής

1. Τα κράτη μέλη εφαρμόζουν την παρούσα οδηγία για κάθε χώρο ταφής, όπως ορίζεται στο άρθρο 2 στοιχείο στ).

2. Με την επιφύλαξη της κοινοτικής νομοθεσίας, εξαιρούνται της οδηγίας οι ακόλουθες δρατηριότητες:

- η διασπορά ιλύος καθαρισμού λυμάτων, και ιλύος προερχόμενης από εργασίες βυθοκόρησης, και παρεμφερών υλών στο έδαφος για τη λίπανση και βελτίωσή του,

- η χρήση κατάλληλων αδρανών απόβλητων για έργα επαναδιαμόρφωσης/αποκατάστασης και επίχωσης, ή σε κατασκευαστικές εργασίες,

- η απόθεση ιλύων βυθοκόρησης κατά μήκος μικρών υδατίνων οδών, από τις οποίες έχουν αφαιρεθεί,

- η απόθεση μη ρυπασμένου χώματος.

3. Με την επιφύλαξη της οδηγίας 75/442/ΕΟΚ και των στόχων που ορίζονται στο άρθρο 1 της παρούσας οδηγίας:

α) το άρθρο 6 [εκτός από την παράγραφο 3 και την παράγραφο 4 στοιχεία α) και β)], το άρθρο 7, το άρθρο 8 παράγραφος 9, το άρθρο 9 παράγραφος 1 στοιχείο γ), το άρθρο 11, το άρθρο 12 παράγραφος 4, το άρθρο 13 παράγραφοι 1 και 3, το άρθρο 14 παράγραφος 4 και το άρθρο 15, το παράρτημα Ι παράγραφοι 3, 4 το παράρτημα ΙΙ (εκτός της παραγράφου 3 επίπεδο 3 και της παραγράφου 4) και το παράρτημα ΙΙΙ παράγραφοι 3 έως 5 της παρούσας οδηγίας μπορούν να μην εφαρμόζονται σε χώρους ταφής αστικών αποβλήτων με τελικό συνολικό δυναμικό κάτω των 25 000 τόνων ή ταφής αδρανών αποβλήτων με τελικό συνολικό δυναμικό κάτω των 50 000 τόνων, οι οποίοι εξυπηρετούν:

- μικρά νησιά που εξυπηρετούνται από ένα χώρο ταφής,

- δυσπρόσιτες ορεινές περιοχές, ή

- αγροτικές περιοχές με πυκνότητα πληθυσμού μικρότερη των 35 κατοίκων ανά km², και τούτο μόνον όταν ο πλησιέστερος χώρος ταφής δεν μπορεί να χρησιμοποιηθεί με περιβαλλοντικώς ασφαλή τρόπο.

Οι διατάξεις αυτές εφαρμόζονται μόνο στα κράτη μέλη τα οποία επιθυμούν να τις μεταφέρουν στο εθνικό τους δίκαιο. Τα εν λόγω κράτη μέλη ανακοινώνουν την πρόθεσή τους αυτή στην Επιτροπή έξι μήνες μετά την έναρξη ισχύος της παρούσας οδηγίας.

Οι χώροι αυτοί ταφής επιτρέπεται να δέχονται απόβλητα μόνον από τα εν λόγω νησιά, ή ορεινές και αγροτικές περιοχές 7

β) το άρθρο 5 παράγραφος 1 τέταρτη περίπτωση, το άρθρο 6 παράγραφος 4 στοιχείο γ), το άρθρο 7, το άρθρο 9 παράγραφος 1 στοιχείο α), το παράρτημα Ι παράγραφοι 3 και 5 και το παράρτημα ΙΙΙ παράγραφοι 2, 3 (εκτός από τα στοιχεία που αφορούν τα αέρια) και 5 μπορούν να μην εφαρμόζονται σε εγκαταστάσεις υπόγειας αποθήκευσης 7

γ) το άρθρο 3 παράγραφος 3 στοιχεία α) και β), το άρθρο 5 παράγραφος 1 (όσον αφορά τα υγρά απόβλητα), το άρθρο 6 (εκτός από το σημείο 3), το άρθρο 7, το άρθρο 12 παράγραφοι 3 και 4 και το παράρτημα Ι παράγραφοι 2, 3 (εκτός του σημείου 1) και 4, το παράρτημα ΙΙ παράγραφος 3 επίπεδο 3 και παράγραφος 4, και το παράρτημα ΙΙΙ παράγραφοι 2 και 3 μπορούν να μην εφαρμόζονται σε χώρους ειδικά σχεδιασμένους για απόβλητα βυθοκόρησης.

Τα κράτη μέλη που εξαιρούν οποιοδήποτε χώρο ή εγκατάσταση από οποιαδήποτε διάταξη της παρούσας οδηγίας σύμφωνα με την παρούσα παράγραφο θεσπίζουν κανονισμούς που ορίζουν τους εξαιρούμενους χώρους ή εγκαταστάσεις και τις προϋποθέσεις εξαίρεσης. Τα κράτη μέλη υποβάλλουν έκθεση στην Επιτροπή σχετικά με τους κανονισμούς αυτούς και τη λειτουργία των χώρων ή εγκαταστάσεων αυτών, σύμφωνα με το άρθρο 16.

Άρθρο 4

Κατηγορίες χώρων ταφής

Κάθε χώρος ταφής κατατάσσεται σε μία από τις ακόλουθες κατηγορίες:

- χώρος ταφής επικίνδυνων αποβλήτων,

- χώρος ταφής μη επικίνδυνων αποβλήτων,

- χώρος ταφής αδρανών αποβλήτων.

Άρθρο 5

Απόβλητα και επεξεργασίες τους που απαγορεύονται σε χώρους ταφής

Τα κράτη μέλη διασφαλίζουν τουλάχιστον ότι:

1. Τα ακόλουθα απόβλητα δεν γίνονται αποδεκτά σε χώρο ταφής:

- υγρά απόβλητα, εκτός αν αυτό επιτρέπεται δυνάμει του άρθρου 6 παράγραφος 3, ή του άρθρου 7,

- απόβλητα τα οποία, υπό συνθήκες ταφής, είναι εκρηκτικά, οξειδωτικά, πολύ εύφλεκτα ή εύφλεκτα, όπως ορίζεται στο παράρτημα ΙΙΙ της οδηγίας 91/689/ΕΟΚ,

- απόβλητα από νοσοκομεία και κλινικές και από ιατρικές ή κτηνιατρικές εγκαταστάσεις, και τα οποία είναι μολυσματικά κατά την έννοια της οδηγίας 91/689/ΕΟΚ (παράρτημα ΙΙΙ ιδιότητα Η9), καθώς και απόβλητα της κατηγορίας 14 (παράρτημα Ι. Α) της ίδιας οδηγίας,

- οποιοσδήποτε άλλος τύπος αποβλήτων που δεν πληρούν τα κριτήρια αποδοχής που καθορίζονται σύμφωνα με το παράρτημα ΙΙ, εκτός εάν διατίθενται σε χώρο μονοταφής σύμφωνα με το άρθρο 6 σημείο 3 της παρούσας οδηγίας 7

2. η αραίωση ή η ανάμειξη των αποβλήτων απλώς και μόνο για να τηρηθούν τα κριτήρια αποδοχής αποβλήτων απαγορεύεται 7

3. με την άδεια της αρμόδιας αρχής και σύμφωνα με το άρθρο 2 παράγραφος 3 της οδηγίας 91/689/ΕΟΚ, τα απόβλητα μπορούν να υποβάλλονται σε επεξεργασία προκειμένου να στερεοποιηθούν ή να σταθεροποιηθούν.

Άρθρο 6

Αποδεκτά απόβλητα κατά κατηγορία χώρου ταφής

Τα κράτη μέλη εξασφαλίζουν ότι:

1. τα επικίνδυνα απόβλητα τα οποία πληρούν τα κριτήρια που ορίζονται σύμφωνα με το παράρτημα ΙΙ διατίθεται σε χώρο ταφής επικίνδυνων αποβλήτων 7

2. τα επικίνδυνα απόβλητα που δεν πληρούν τα ανωτέρω κριτήρια υποβάλλονται σε επεξεργασία πριν τη διάθεσή τους σε χώρο ταφής επικίνδυνων αποβλήτων 7

3. κάθε είδος αδρανών ή μη επικίνδυνων αποβλήτων συγκεκριμένου και συγκρίσιμου τύπου, προέλευσης ή σύνθεσης μπορεί να διατίθενται σε χώρο μονοταφής. Τα επικίνδυνα απόβλητα τα οποία μετά την επεξεργασία δεν ικανοποιούν όλα τα κριτήρια που ορίζονται σύμφωνα με το παράρτημα ΙΙ πρέπει επίσης να διατίθενται σε χώρο μονοταφής. Ανάλογα με τη φύση των αποβλήτων, η αρμόδια αρχή καθορίζει γι' αυτούς τους ειδικούς χώρους ταφής ειδικές και, ενδεχομένως, πρόσθετες και αυστηρότερες απαιτήσεις από ό,τι προβλέπει η παρούσα οδηγία για άλλους χώρους ταφής που δέχονται απόβλητα του ίδιου τύπου:

4. οι χώροι ταφής μη επικίνδυνων αποβλήτων μπορούν να χρησιμοποιούνται:

α) για αστικά απόβλητα 7

β) για μη επικίνδυνα απόβλητα κάθε άλλης προέλευσης 7

γ) εν ανάγκη, ανάλογα με τους στόχους του άρθρου 1, για ακίνδυνες ιλύες συμβατές με τη διαδικασία διαχείρισης των αποπλυμάτων (παράρτημα Ι παράγραφος 2 και παράρτημα ΙΙΙ παράγραφος 3) του χώρου. Η διάταξη αυτή μπορεί να εφαρμόζεται μόνον σε χώρους ταφής που δέχονται μη επικίνδυνα απόβλητα υψηλής περιεκτικότητας σε οργανικές ύλες 7

δ) σε εξαιρετικές περιπτώσεις, μετά από εκτίμηση των περιβαλλοντικών επιπτώσεων και με ειδική άδεια της αρμόδιας αρχής, για μικρές ποσότητες άλλων αποβλήτων ή μιγμάτων αποβλήτων συμβατών με τα θαπτόμενα απόβλητα, υπό τις ακόλουθες προϋποθέσεις:

- η ποσότητα των άλλων αποβλήτων που γίνονται δεκτά στο χώρο ταφής δεν πρέπει να υπερβαίνει το 2 % των ακίνδυνων αποβλήτων που γίνονται δεκτά κατά την ίδια χρονική περίοδο,

- μόνον τα απόβλητα που δεν περιλαμβάνουν ουσίες που απαριθμούνται στο παράρτημα ΙΙ, παράγραφος 4 σημείο 2, μπορούν να γίνονται δεκτά,

- η απόθεση γίνεται σε χωριστά τμήματα του χώρου ταφής,

- η αρμόδια αρχή υποβάλλει έκθεση σχετικά με τις αποθέσεις αυτές όπως προβλέπεται στο άρθρο 16 7

5. οι χώροι ταφής αδρανών αποβλήτων χρησιμοποιούνται μόνον για αδρανή απόβλητα.

Άρθρο 7

1. Αν, κατά την έναρξη ισχύος της παρούσας οδηγίας, η μεικτή διάθεση επιτρέπεται σε κράτος μέλος, οι υπάρχοντες χώροι ταφής επικίνδυνων αποβλήτων μπορούν να χρησιμοποιούνται για μεικτή διάθεση εφόσον:

- τα επικίνδυνα απόβλητα αναμειγνύονται με ακίνδυνα απόβλητα, κυρίως αστικά ή άλλα παρόμοια οργανικά,

- πληρούνται οι απαιτήσεις του άρθρου 2 παράγραφος 3 της οδηγίας 91/689/ΕΟΚ,

- οι γεωλογικές και υδρογεωλογικές συνθήκες στην περιοχή των οικείων χώρων και η εμπειρία από τις πρακτικές αυτές στο κράτος μέλος επιτρέπουν την περιβαλλοντικώς ασφαλή διάθεση,

- το κράτος μέλος εξασφαλίζει ότι η αρμόδια αρχή επιβάλλει ειδικούς ελέγχους που επιτυγχάνουν επίπεδο προστασίας του περιβάλλοντος τουλάχιστον ίδιο με εκείνο που επιτυγχάνεται για τους χώρους ταφής επικίνδυνων αποβλήτων. Το κράτος μέλος κοινοποιεί στην Επιτροπή τα μέτρα που λαμβάνει σύμφωνα με την παρούσα παράγραφο, σύμφωνα με τη διαδικασία του άρθρου 16, προκειμένου να αποδείξει τη συμμόρφωση με το άρθρο 1.

2. Εάν, κατά την έναρξη ισχύος της παρούσας οδηγίας, η μεικτή διάθεση επιτρέπεται σε ένα κράτος μέλος και εφόσον δεν πληρούνται οι λεπτομερείς προϋποθέσεις που αναφέρονται στην παράγραφο 1 η πρακτική επιτρέπεται επί πέντε το πολύ έτη μετά την έναρξη ισχύος της παρούσας οδηγίας και, στη συνέχεια, απαγορεύεται.

Άρθρο 8

Αίτηση άδειας

Τα κράτη μέλη μεριμνούν ώστε η αίτηση άδειας για χώρο ταφής να περιλαμβάνει τουλάχιστον:

1. τα στοιχεία ταυτότητας του αιτούντος και του φορέα λειτουργίας, εφόσον δεν ταυτίζονται 7

2. την περιγραφή των τύπων και της ολικής ποσότητας των αποβλήτων που πρόκειται να αποτεθούν 7

3. την προτεινόμενη χωρητικότητα του χώρου ταφής 7

4. την περιγραφή του χώρου, συμπεριλαμβανομένων των υδρολογικών και γεωλογικών χαρακτηριστικών του 7

5. τις προτεινόμενες μεθόδους πρόληψης και αντιμετώπισης της ρύπανσης 7

6. το προτεινόμενο σχέδιο εκμετάλλευσης, παρακολούθησης και ελέγχου 7

7. το προτεινόμενο σχέδιο διαδικασίας κλεισίματος και μετέπειτα φροντίδας 7

8. αν χρειάζεται μελέτη επιπτώσεων σύμφωνα με την οδηγία 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (1), τις πληροφορίες που παρέχονται από τον φορέα της αξιοποίησης σύμφωνα με το άρθρο 5 αυτής 7

9. τις χρηματικές εγγυήσεις που παρέχει ο αιτών, ή οποιοδήποτε άλλο εχέγγυο απαιτείται σύμφωνα με το άρθρο 9 παράγραφος 1 στοιχείο γ).

Άρθρο 9

Προϋποθέσεις για τη χορήγηση άδειας

Τα κράτη μέλη εξασφαλίζουν ότι:

1. η αρμόδια αρχή εκδίδει άδεια λειτουργίας χώρου ταφής μόνον εάν πληρούνται οι ακόλουθες προϋποθέσεις:

α) με την επιφύλαξη του άρθρου 3 παράγραφος 3, το σχέδιο χώρου ταφής πληροί όλες τις απαιτήσεις της παρούσας οδηγίας, συμπεριλαμβανομένων των παραρτημάτων 7

β) η διαχείριση του χώρου ταφής θα ανατεθεί σε πρόσωπο με τα πρέποντα τεχνικά προσόντα. Παρέχονται επαγγελματική και τεχνική ανάπτυξη και εκπαίδευση των φορέων λειτουργίας των χώρων υγειονομικής ταφής και του προσωπικού τους 7

γ) ο αιτών έχει ή πρόκειται να παράσχει, όταν λάβει την άδεια, επαρκή εχέγγυα, υπό μορφή χρηματικής ασφάλειας ή με άλλο ισοδύναμο τρόπο που ορίζουν τα κράτη μέλη, ώστε να εξασφαλίζεται η εκπλήρωση των υποχρεώσεων (συμπεριλαμβανομένων των σχετικών με τη μετέπειτα φροντίδα) που απορρέουν από την άδεια που εκδίδεται δυνάμει της οδηγίας καθώς και η τήρηση των διαδικασιών κλεισίματος που επιτάσσει το άρθρο 14. Η ασφάλεια ή το ισοδύναμό της παραμένει επί όσο χρόνο απαιτείται για τη συντήρηση και τη μετέπειτα φροντίδα του χώρου σύμφωνα με το άρθρο 14 παράγραφος 4 7

δ) το σχέδιο χώρου ταφής συμβιβάζεται προς το ή τα σχετικά σχέδια διαχείρισης των αποβλήτων που αναφέρονται στο άρθρο 7 της οδηγίας 75/442/ΕΟΚ 7

2. πριν αρχίσουν οι εργασίες διάθεσης, η αρμόδια αρχή επιθεωρεί το χώρο ώστε να εξασφαλίσει ότι ανταποκρίνεται στις σχετικές προϋποθέσεις της άδειας. Αυτό, ουδέποτε μειώνει την ευθύνη του φορέα σύμφωνα με τους όρους χορήγησης της άδειας.

Άρθρο 10

Περιεχόμενο της άδειας

Προς αποσαφήνιση και συμπλήρωση των διατάξεων του άρθρου 9 της οδηγίας 75/442/ΕΟΚ, η άδεια λειτουργίας χώρου ταφής αναφέρει τουλάχιστον τα ακόλουθα:

α) την κατηγορία του χώρου ταφής 7

β) τον κατάλογο των τύπων και των ποσοτήτων αποβλήτων των οποίων επιτρέπεται η διάθεση εκεί 7

γ) απαιτήσεις για έργα υποδομής του χώρου ταφής, τις εργασίες ταφής και τις διαδικασίες παρακολούθησης και ελέγχου, συμπεριλαμβανομένων όπου είναι δυνατό, των σχεδίων ανάγκης (παράρτημα ΙΙΙ παράγραφος 4 σημείο Β), καθώς και προσωρινές απαιτήσεις για το κλείσιμο και τη μετέπειτα φροντίδα 7

δ) την υποχρέωση του αιτούντος να υποβάλλει έκθεση, τουλάχιστον ετησίως, στις αρμόδιες αρχές της χώρας του για τους τύπους και τις ποσότητες των διατιθέμενων αποβλήτων και για τα αποτελέσματα του προγράμματος παρακολούθησης, όπως προβλέπεται στα άρθρα 13 και 14 και στο παράρτημα ΙΙΙ.

Άρθρο 11

Κόστος ταφής αποβλήτων

Τα κράτη μέλη ενθαρρύνουν τον καθορισμό της τιμής διάθεσης οποιουδήποτε τύπου αποβλήτων σε χώρους ταφής σε ύψος που να καλύπτει τουλάχιστον όλες τις δαπάνες κατασκευής και λειτουργίας του χώρου, στις οποίες περιλαμβάνεται, στο μέτρο του δυνατού, το κόστος σύστασης της χρηματικής ασφάλειας που αναφέρεται στο άρθρο 9 παράγραφος 1 στοιχείο γ), χωρίς εντούτοις να θίγεται η δυνατότητα των ενδιαφερομένων κρατών μελών να καθορίζουν τιμές που να καλύπτουν επίσης το κόστος του κλεισίματος και της μετέπειτα φροντίδας του χώρου.

Άρθρο 12

Διαδικασίες αποδοχής αποβλήτων

Τα κράτη μέλη λαμβάνουν μέτρα ώστε:

1. πριν ή κατά την παράδοση, ή την πρώτη από σειρά παραδόσεων εφόσον ο τύπος των αποβλήτων παραμένει αμετάβλητος, ο κάτοχος των αποβλήτων ή ο φορέας λειτουργίας να μπορεί να αποδείξει διά των κατάλληλων εγγράφων, ότι τα απόβλητα μπορούν να γίνουν δεκτά στο συγκεκριμένο χώρο ταφής σύμφωνα με τους όρους που καθορίζονται στην άδεια, και ότι πληρούν τα κριτήρια αποδοχής (παράρτημα ΙΙ) 7

2. ο φορέας λειτουργίας του χώρου να τηρεί τις ακόλουθες διαδικασίες παραλαβής:

α) έλεγχο των εγγράφων για τα απόβλητα, στα οποία περιλαμβάνονται τα έγγραφα που απαιτούνται δυνάμει του άρθρου 5 παράγραφος 3 της οδηγίας 91/689/ΕΟΚ και, όπου αυτό έχει εφαρμογή, εκείνα που απαιτούνται δυνάμει του κανονισμού (ΕΟΚ) αριθ. 259/93 του Συμβουλίου της 1ης Φεβρουαρίου 1993 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και εξοδό τους (1) 7

β) οπτική επιθεώρηση των αποβλήτων στην είσοδο και στο σημείο απόθεσης και, εφόσον ενδείκνυται, εξακρίβωση ότι τα απόβλητα αντιστοιχούν προς την περιγραφή που περιέχεται στα έγγραφα που υπέβαλε ο κάτοχος. Αν απαιτείται η λήψη δειγμάτων για την εφαρμογή του παραρτήματος ΙΙ επίπεδο 3, τα αποτελέσματα των αναλύσεων πρέπει να φυλάγονται, η δε δειγματοληψία πρέπει να διενεργείται σύμφωνα με το παράρτημα ΙΙ παράγραφος 5. Εφόσον είναι δυνατόν, τα δείγματα φυλάσσονται επί ένα μήνα τουλάχιστον 7

γ) τήρηση αρχείου των ποσοτήτων και των χαρακτηριστικών των αποτιθέμενων αποβλήτων, στο οποίο καταχωρούνται η προέλευση, η ημερομηνία παράδοσης, ο παραγωγός ή, εάν πρόκειται για αστικά απόβλητα, ο φορέας συλλογής, και, εάν πρόκειται για επικίνδυνα απόβλητα, η ακριβής τους θέση στο χώρο ταφής 7

3. ο φορέας λειτουργίας του χώρου πρέπει πάντοτε να παρέχει γραπτή βεβαίωση για κάθε παράδοση αποβλήτων στο χώρο του 7

4. με την επιφύλαξη του κανονισμού (ΕΟΚ) αριθ. 259/93, αν τα απόβλητα δεν γίνουν δεκτά σε ένα χώρο ταφής, ο φορέας λειτουργίας οφείλει να ενημερώσει την αρμόδια αρχή.

Άρθρο 13

Διαδικασίες ελέγχου και παρακολούθησης κατά τη φάση λειτουργίας

Τα κράτη μέλη μεριμνούν ώστε οι διαδικασίες ελέγχου και παρακολούθησης κατά τη φάση λειτουργίας να πληρούν τουλάχιστον τις ακόλουθες απαιτήσεις:

1. κατά τη φάση λειτουργίας, ο φορέας λειτουργίας του χώρου ταφής εφαρμόζει πρόγραμμα ελέγχου και παρακολούθησης όπως ορίζεται στο παράρτημα ΙΙΙ 7

2. ο φορέας λειτουργίας ενημερώνει την αρμόδια αρχή σχετικά με τις τυχόν σημαντικές δυσμενείς επιπτώσεις στο περιβάλλον που διαπιστώνονται κατά τις διαδικασίες ελέγχου και παρακολούθησης και συμμορφώνεται προς την απόφαση της αρμόδιας αρχής όσον αφορά τη φύση και το χρονοδιάγραμμα των ληπτέων επανορθωτικών μέτρων. Οι δαπάνες των μέτρων βαρύνουν το φορέα.

Με συχνότητα που καθορίζεται από την αρμόδια αρχή και οπωσδήποτε τουλάχιστον στο τέλος κάθε ημερολογιακού έτους, ο φορέας λειτουργίας αναφέρει τα συγκεντρωτικά αποτελέσματα της παρακολούθησης στις αρμόδιες αρχές προκειμένου να αποδείξει την τήρηση των όρων της άδειας και να βελτιώνονται οι γνώσεις σχετικά με τη συμπεριφορά των αποβλήτων στους χώρους ταφής 7

3. ο έλεγχος της ποιότητας των αναλύσεων των διαδικασιών ελέγχου και παρακολούθησης ή/και των αναλύσεων που αναφέρονται στο άρθρο 12 παράγραφος 2 στοιχείο β) διενεργείται από ειδικευμένα εργαστήρια.

Άρθρο 14

Διαδικασία κλεισίματος

Τα κράτη μέλη εξασφαλίζουν ότι, σύμφωνα με την άδεια:

1. η διαδικασία κλεισίματος μέρους ή του συνόλου χώρου ταφής αρχίζει:

α) όταν πληρούνται οι σχετικές προϋποθέσεις που ορίζονται στην άδεια, ή

β) κατόπιν άδειας της αρμόδιας αρχής, μετά από αίτηση του φορέα λειτουργίας, ή

γ) με αιτιολογημένη απόφαση της αρμόδιας αρχής 7

2. ο χώρος ταφής ή μέρος αυτού μπορεί να θεωρείται οριστικά κλειστός μόνον εφόσον η αρμόδια αρχή έχει πραγματοποιήσει τελική επιτόπια επιθεώρηση, έχει αξιολογήσει όλες τις εκθέσεις που έχει υποβάλει ο φορέας και του έχει κοινοποιήσει την έγκριση κλεισίματος. Αυτό ουδέποτε μειώνει την ευθύνη του φορέα λειτουργίας σύμφωνα με τους όρους χορήγησης της άδειας 7

3. μετά το οριστικό κλείσιμο ταφής, ο φορέας λειτουργίας του είναι υπεύθυνος για τη συντήρηση, την παρακολούθηση και τον έλεγχό του κατά την φάση της μετέπειτα φροντίδας καθόσον χρόνο μπορεί να ζητήσει η αρμόδια αρχή, λαμβάνοντας υπόψη το χρονικό διάστημα κατά το οποίο ο χώρος μπορεί να παρουσιάζει κινδύνους.

Ο φορέας λειτουργίας γνωστοποιεί στην αρμόδια αρχή τις τυχόν σημαντικές αρνητικές επιπτώσεις στο περιβάλλον που αποκαλύπτονται από τον έλεγχο, και συμμορφώνεται με την απόφασή της για τη φύση και το χρονοδιάγραμμα εφαρμογής επανορθωτικών μέτρων 7

4. ενόσω η αρμόδια αρχή θεωρεί ότι ο χώρος ταφής ενδέχεται να παρουσιάζει κινδύνους για το περιβάλλον, ο φορέας λειτουργίας του είναι υπεύθυνος για την παρακολούθηση και την ανάλυση των αερίων και των αποπλυμάτων του καθώς και των υπόγειων υδάτων στα πέριξ του χώρου σύμφωνα με το παράρτημα ΙΙΙ.

Άρθρο 15

Υφιστάμενοι χώροι ταφής

Τα κράτη μέλη εξασφαλίζουν ότι η συνέχιση της λειτουργίας χώρων ταφής για τους οποίους έχει χορηγηθεί άδεια ή οι οποίοι λειτουργούν ήδη κατά τη στιγμή της μεταφοράς στο εθνικό δίκαιο της παρούσας οδηγίας επιτρέπεται μόνον εφόσον ληφθούν τα παρακάτω μέτρα το ταχύτερο δυνατόν και δη εντός δέκα ετών από την έναρξη ισχύος της οδηγίας και εντός προθεσμιών τις οποίες καθορίζουν τα κράτη μέλη:

1. ο φορέας λειτουργίας χώρου ταφής καταρτίζει και υποβάλλει, προς έγκριση στην αρμόδια αρχή σχέδιο διευθέτησης του χώρου, το οποίο περιλαμβάνει τις πληροφορίες που αναφέρονται στο άρθρο 8 καθώς όλα τα επανορθωτικά μέτρα τα οποία κρίνει ότι θα απαιτηθούν.

Εάν, ύστερα από αξιολόγηση των περιβαλλοντικών επιπτώσεων του χώρου ταφής, η αρμόδια αρχή διαπιστώνει ότι ο χώρος ταφής πληροί τις απαιτήσεις του άρθρου 1 της παρούσας οδηγίας, τα επανορθωτικά μέτρα ίσως περιττεύουν 7

2. μετά την υποβολή του σχεδίου διευθέτησης, οι αρμόδιες αρχές λαμβάνουν οριστική απόφαση σχετικά με τη συνέχιση της λειτουργίας, βάσει του σχεδίου και της παρούσας οδηγίας. Τα κράτη μέλη λαμβάνουν τα αναγκαία μέτρα για το κλείσιμο, το συντομότερο δυνατόν, βάσει του άρθρου 8 παράγραφος 7 και του άρθρου 14, των χώρων ταφής που δεν έχουν λάβει σύμφωνα με το άρθρο 9 άδεια συνέχισης της λειτουργίας 7

3. βάσει του εγκεκριμένου σχεδίου διευθέτησης του χώρου, οι αρμόδιες αρχές χορηγούν άδεια για την πραγματοποίηση των αναγκαίων έργων και καθορίζουν μεταβατική περίοδο για την ολοκλήρωση του σχεδίου. Το σχέδιο αυτό εφαρμόζεται εντός δέκα ετών από την έναρξη ισχύος της οδηγίας 7

4. εντός των δύο ετών από τη μεταφορά της παρούσας οδηγίας στο εθνικό δίκαιο, εφαρμόζονται για τους χώρους ταφής επικίνδυνων αποβλήτων τα άρθρα 4, 5, 6, 12 και το παράρτημα ΙΙ.

Άρθρο 16

Υποχρέωση υποβολής εκθέσεων

Ανά τριετία, και για πρώτη φορά τρία έτη από την έναρξη ισχύος της οδηγίας, τα κράτη μέλη υποβάλλουν στην Επιτροπή έκθεση σχετικά με την εφαρμογή της παρούσας οδηγίας. Η έκθεση συντάσσεται βάσει ερωτηματολογίου ή υποδείγματος το οποίο καταρτίζει η Επιτροπή με τη διαδικασία του άρθρου 6 της οδηγίας 91/692/ΕΟΚ (1). Το ερωτηματολόγιο ή το υπόδειγμα αποστέλλεται στα κράτη μέλη έξι μήνες από την έναρξη της περιόδου την οποία καλύπτει η έκθεση. Η έκθεση αποστέλλεται στην Επιτροπή εντός εννέα μηνών από το πέρας της τριετούς περιόδου που καλύπτει.

Η Επιτροπή δημοσιεύει έκθεση της Κοινότητας σχετικά με την εφαρμογή της οδηγίας εντός εννέα μηνών από την παραλαβή των εκθέσεων των κρατών μελών.

Άρθρο 17

Επιτροπή

Οι τροποποιήσεις που είναι αναγκαίες για την προσαρμογή των παραρτημάτων της παρούσας οδηγίας στην επιστημονική και τεχνική πρόοδο και οι προτάσεις για την τυποποίηση των μεθόδων ελέγχου, δειγματοληψίας και ανάλυσης για τους χώρους ταφής αποβλήτων, θεσπίζονται με τη διαδικασία του άρθρου 18 της οδηγίας 75/442/ΕΟΚ.

Άρθρο 18

Εφαρμογή

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθούν με την παρούσα οδηγία εντός δύο ετών αφότου τεθεί σε ισχύ, ενημερώνουν δε αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 19

Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 20

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Συμβούλιο

Ο Πρόεδρος

(1) ΕΕ αριθ. C 190 της 22. 7. 1991, σ. 1 και ΕΕ αριθ. C 212 της 5. 8. 1993, σ. 33.

(2) ΕΕ αριθ. C 40 της 17. 2. 1992, σ. 112.

(3) Γνώμη του Ευρωπαϊκού Κοινοβουλίου της 28ης Οκτωβρίου 1992 (ΕΕ αριθ. C 305 της 23. 11. 1992, σ. 1), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. C 122 της 18. 5. 1990, σ. 2.

(5) ΕΕ αριθ. L 194 της 25. 7. 1975, σ. 39 7 οδηγία όπως τροποποιήθηκε τελευταία από την απόφαση 94/3/ΕΚ (ΕΕ αριθ. L 5 της 7. 1. 1994, σ. 15).

(1) ΕΕ αριθ. L 377 της 31. 12. 1991, σ. 20; οδηγία όπως τροποποιήθηκε από την οδηγία 94/31/ΕΚ (ΕΕ αριθ. L 168 της 2. 7. 1994, σ. 28).

(1) ΕΕ αριθ. L 175 της 5. 7. 1985, σ. 40.

(1) ΕΕ αριθ. L 30 της 6. 2. 1993, σ. 1 7 κανονισμός όπως τροποποιήθηκε από την απόφαση 94/721/ΕΚ (ΕΕ αριθ. L 288 της 9. 11. 1994, σ. 36).

(1) ΕΕ αριθ. L 377 της 31. 12. 1991, σ. 48.

ΠΑΡΑΡΤΗΜΑ Ι

ΓΕΝΙΚΕΣ ΑΠΑΙΤΗΣΕΙΣ ΓΙΑ ΟΛΕΣ ΤΙΣ ΚΑΤΗΓΟΡΙΕΣ ΧΩΡΩΝ ΤΑΦΗΣ

1. Τοποθεσία

1) Για την τοποθεσία του χώρου ταφής πρέπει να λαμβάνονται υπόψη απαιτήσεις που αφορούν:

α) τις αποστάσεις των ορίων του χώρου από οικιστικές περιοχές ή χώρους αναψυχής, δρόμους και υδατορεύματα, στάσιμα επιφανειακά ύδατα και άλλες βιομηχανικές, γεωργικές ή αστικές περιοχές 7

β) την ύπαρξη υπόγειων ή παράκτιων υδάτων ή ζωνών προστασίας της φύσης στην περιοχή 7

γ) τις γεωλογικές και υδρογεωλογικές συνθήκες της περιοχής 7

δ) τον κίνδυνο πλημμυρών, καθιζήσεων, κατολισθήσεων ή χιονοστιβάδων στο χώρο ταφής 7

ε) την προστασία της φυσικής και πολιτιστικής κληρονομιάς της περιοχής.

2) Ο χώρος ταφής μπορεί να εγκρίνεται μόνον εφόσον τα χαρακτηριστικά του χώρου όσον αφορά τις προαναφερόμενες απαιτήσεις, ή τα επανορθωτικά μέτρα που πρέπει να ληφθούν, ύστερα από εκτίμηση των περιβαλλοντικών επιπτώσεων, εφόσον αυτή επιβάλλεται σύμφωνα με την οδηγία 85/337/ΕΟΚ, δείχνουν ότι ο χώρος ταφής δεν συνιστά σοβαρό κίνδυνο για το περιβάλλον.

2. Διαχείριση των υδάτων και των απολυμάτων

Ανάλογα με τα χαρακτηριστικά του χώρου ταφής και τις μετεωρολογικές συνθήκες, λαμβάνονται τα κατάλληλα μέτρα προκειμένου:

- να ελέγχεται η είσοδος των ομβρίων και των λοιπών μετεωρολογικής προελεύσεως υδάτων στον όγκο των αποτεθειμένων αποβλήτων,

- να προλαμβάνεται η είσοδος επιφανειακού ή/και υπόγειου νερού στα αποτιθέμενα απόβλητα,

- να συλλέγονται τα μολυσμένα ύδατα και αποπλύματα. Εάν μια αξιολόγηση βασιζόμενη στα χαρακτηριστικά του χώρου ταφής και των αποβλήτων που πρόκειται να γίνουν δεκτά αποδεικνύει ότι ο χώρος ταφής δεν συνιστά δυνητικό κίνδυνο για το περιβάλλον, η αρμόδια αρχή μπορεί να αποφασίζει ότι η παρούσα διάταξη δεν εφαρμόζεται,

- να υπόκεινται σε επεξεργασία τα μολυσμένα ύδατα και αποπλύματα που συλλέγονται από το χώρο ταφής, ώστε να πληρούνται οι κατάλληλες προδιαγραφές που απαιτούνται για την αποχέτευσή τους.

Οι ως άνω διατάξεις μπορούν να μην εφαρμόζονται στους χώρους ταφής αδρανών αποβλήτων.

3. Προστασία του εδάφους και των υδάτων

1) Η επιλογή της θέσης και ο σχεδιασμός του χώρου ταφής πρέπει να γίνονται κατά τρόπον ώστε να πληρούνται οι αναγκαίες προϋποθέσεις πρόληψης της ρύπανσης του εδάφους και των υπόγειων ή των επιφανειακών υδάτων και να εξασφαλίζεται η αποτελεσματική συλλογή των αποπλυμάτων όπως και όποτε απαιτείται σύμφωνα με το μέρος 2. Η προστασία του εδάφους και των υπογείων υδάτων μπορεί να επιτυγχάνεται με το συνδυασμό τοίχων γεωλογικής απομόνωσης και στεγανής μεμβράνης.

2) Ο τοίχος γεωλογικής απομόνωσης προσδιορίζεται από τις γεωλογικές και υδρογεωλογικές συνθήκες που επικρατούν κάτω από το χώρο ταφής ή κοντά σε αυτόν και οι οποίες παρέχουν επαρκή ικανότητα εξασθένησης, ώστε να προληφθούν ενδεχόμενοι κίνδυνοι για το έδαφος και τα υπόγεια ύδατα.

Η βάση και τα πρανή του χώρου ταφής πρέπει να συνίστανται από ανόργανο στρώμα το οποίο να πληροί απαιτήσεις περατότητας και πάχους, οι οποίες, όσον αφορά την προστασία του εδάφους και των επιφανειακών και υπογείων υδάτων, έχουν συνδυασμένο αποτέλεσμα (Κ) τουλάχιστον ισοδύναμο με εκείνο που προκύπτει από τις ακόλουθες απαιτήσεις:

- χώρος ταφής επικινδύνων αποβλήτων:

Κ ≤ 1.0 Χ 10-9 m/s., πάχος ≥ 5 m.

- χώρος ταφής ακινδύνων αποβλήτων:

Κ ≤ 1.0 Χ 10-9 m/s., πάχος ≥ 1m,

- χώρος ταφής αδρανών αποβλήτων:

Κ ≤ 1.0 Χ 10-7 m/s., πάχος ≥ 1m,

m/s = μέτρα ανά δευτερόλεπτο.

Εάν ο τοίχος γεωλογικής απομόνωσης δεν πληροί φυσικά τις ως άνω προϋποθέσεις, μπορεί να συμπληρώνεται τεχνητά και να ενισχύεται με άλλα μέσα που παρέχουν ισοδύναμη προστασία. Οι τεχνητά σχηματιζόμενοι γεωλογικοί φραγμοί πρέπει να έχουν πάχος τουλάχιστον 0,5 m.

3) Επιπλέον του τοίχου γεωλογικής απομόνωσης που περιγράφεται παραπάνω, θα πρέπει να προστεθεί ένα σύστημα ενεργού συλλογής των αποπλυμάτων και στεγανοποίησης σύμφωνα με τις ακόλουθες αρχές:

>ΘΕΣΗ ΠΗΝΑΚΑ>

Τα κράτη μέλη μπορούν να θεσπίζουν γενικές ή ειδικές απαιτήσεις για τους χώρους ταφής αδρανών υλών και για τα χαρακτηριστικά των προαναφερομένων τεχνικών μέσων.

Εάν η αρμόδια αρχή, αφού εξετάσει τους ενδεχόμενους κινδύνους για το περιβάλλον, κρίνει ότι απαιτείται πρόληψη της δημιουργίας αποπλυμάτων, μπορεί να ζητήσει την επιφανειακή στεγανοποίηση του χώρου. Για την επιφανειακή στεγανοποίηση ισχύουν οι εξής συστάσεις:

>ΘΕΣΗ ΠΗΝΑΚΑ>

4) Εάν, βάσει εκτιμήσεως των περιβαλλοντικών κινδύνων όπου θα λαμβάνεται ιδίως υπόψη η οδηγία 80/68/ΕΟΚ περί προστασίας των υπογείων υδάτων από τη ρύπανση που προέρχεται από ορισμένες επικίνδυνες ουσίες (1), η αρμόδια αρχή αποφασίσει σύμφωνα με το μέρος 2 («Διαχείριση των υδάτων και των αποπλυμάτων») ότι η συλλογή και η επεξεργασία των αποπλυμάτων δεν είναι απαραίτητη ή έχει αποδειχθεί ότι ο χώρος ταφής δεν αποτελεί ενδεχόμενο κίνδυνο για το έδαφος και τα υπόγεια ή τα επιφανειακά ύδατα, οι προαναφερόμενες απαιτήσεις των παραγράφων 2 και 3 μπορούν να μειωθούν ανάλογα. Οι χώροι μονοταφής, όπου τα αποτιθέμενα απόβλητα δεν πληρούν τα κριτήρια που καταγράφονται στο παράρτημα ΙΙ, πρέπει να πληρούν τα προβλεπόμενα στις προηγούμενες παραγράφους 2 και 3.

5) Η μέθοδος που πρέπει να χρησιμοποιείται για τον καθορισμό του συντελεστή περατότητας στους χώρους ταφής, με επιτόπου δοκιμές και σε όλη την έκταση του χώρου, θα καταρτιστεί και θα εγκριθεί από την επιτροπή που συνιστάται στο άρθρο 17 της παρούσας οδηγίας.

4. Έλεγχος των αερίων

1) Λαμβάνονται τα κατάλληλα μέτρα για να ελέγχεται η συγκέντρωση και η μετανάστευση των αερίων του χώρου ταφής (παράρτημα ΙΙΙ).

2) Τα αέρια του χώρου ταφής συλλέγονται, υποβάλλονται σε επεξεργασία και χρησιμοποιούνται, εκτός αν η αρμόδια αρχή αποφασίσει διαφορετικά μετά από αξιολόγηση των περιβαλλοντικών παραμέτρων.

3) Η κατά την παράγραφο 4 σημείο 2 συλλογή, επεξεργασία και χρήση των αερίων του χώρου ταφής πραγματοποιείται κατά τρόπο ώστε να ελαχιστοποιούνται οι βλάβες ή η υποβάθμιση του περιβάλλοντος και οι κίνδυνοι για τη δημόσια υγεία.

5. Οχλήσεις και κίνδυνοι

Λαμβάνονται μέτρα ελαχιστοποίησης των περιβαλλοντικών οχλήσεων και κινδύνων από το χώρο ταφής λόγω:

- εκπομπής οσμών και σκόνης,

- αερόφερτων υλικών,

- θορύβου και κυκλοφορίας οχημάτων,

- πουλιών, ζωυφίων και εντόμων,

- σχηματισμού αερολυμάτων,

- πυρκαϊών.

6. Σταθερότητα

Η τοποθέτηση των αποβλήτων στο χώρο ταφής γίνεται κατά τρόπον ώστε να διασφαλίζεται η σταθερότητα της μάζας των αποβλήτων και των σχετικών κατασκευών, ιδίως δε να αποφεύγονται οι κατολισθήσεις. Όταν εγκαθίσταται τεχνητό φράγμα, πρέπει να εξασφαλίζεται ότι το γεωλογικό υπόστρωμα, λαμβανομένης υπόψη της μορφολογίας του χώρου ταφής, είναι αρκετά σταθερό ώστε να αποφεύγονται οι καθιζήσεις που ενδέχεται να προκαλέσουν βλάβη στο φράγμα.

(1) ΕΕ αριθ. L 20 της 26. 1. 1980 7 οδηγία όπως τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).

ΠΑΡΑΡΤΗΜΑ ΙΙ

ΚΡΙΤΗΡΙΑ ΚΑΙ ΔΙΑΔΙΚΑΣΙΕΣ ΑΠΟΔΟΧΗΣ ΤΩΝ ΑΠΟΒΛΗΤΩΝ

1. Εισαγωγή

Στο παρόν παράρτημα περιγράγονται:

- οι γενικές αρχές αποδοχής αποβλήτων στις διάφορες κατηγορίες χώρων ταφής. Η μελλοντική διαδικασία κατάταξης αποβλήτων πρέπει να βασίζεται σ' αυτές τις αρχές,

- οι κατευθυντήριες γραμμές για τις προκαταρκτικές διαδικασίες αποδοχής αποβλήτων οι οποίες ακολουθούνται μέχρι τη θέσπιση ενιαίας διαδικασίας κατάταξης και αποδοχής αποβλήτων. Η διαδικασία αυτή, καθώς και σχετικές διαδικασίες δειγματοληψίας, θα καταρτιστούν από την τεχνική επιτροπή του άρθρου 17 της παρούσας οδηγίας.

Το έργο αυτό της τεχνικής επιτροπής θα ολοκληρωθεί εντός τριών ετών από την έκδοση της οδηγίας και πρέπει να διεκπεραιωθεί λαμβάνοντας υπόψη τους στόχους που ορίζονται στο άρθρο 1 της παρούσας οδηγίας.

2. Γενικές αρχές

Η σύνθεση, η αποπλυσιμότητα, η μακροχρόνια συμπεριφορά και τα γενικά χαρακτηριστικά των προς ταφή αποβλήτων πρέπει να είναι γνωστά με όσο το δυνατόν μεγαλύτερη ακρίβεια. Η αποδοχή αποβλήτων σε χώρο ταφής μπορεί να βασίζεται σε καταλόγους αποδεκτών ή μη αποδεκτών αποβλήτων, ανάλογα με τη φύση και την προέλευσή τους, καθώς και σε μεθόδους ανάλυσης αποβλήτων και σε οριακές τιμές των χαρακτηριστικών των αποδεκτών αποβλήτων. Οι μελλοντικές διαδικασίες αποδοχής αποβλήτων που περιγράφονται στην παρούσα οδηγία θα βασίζονται, στο μέτρο του δυνατού, σε τυποποιημένες μεθόδους ανάλυσης αποβλήτων και σε οριακές τιμές των χαρακτηριστικών των αποδεκτών αποβλήτων.

Πριν καθοριστούν αυτές οι μέθοδοι ανάλυσης και οι οριακές τιμές, τα κράτη μέλη πρέπει τουλάχιστον να ορίσουν εθνικούς καταλόγους αποβλήτων που γίνονται ή δεν γίνονται δεκτά σε κάθε κατηγορία χώρων ταφής, ή να καθορίζουν τα κριτήρια για να περιληφθούν στους καταλόγους. Για να γίνεται δεκτός σε μια συγκεκριμένη κατηγορία χώρων ταφής ένας τύπος αποβλήτων πρέπει να περολαμβάνεται στο σχετικό εθνικό κατάλογο ή να ανταποκρίνεται σε κριτήρια παρόμοια με εκείνα που απαιτούνται για να εγγραφεί στον κατάλογο. Οι κατάλογοι αυτοί, ή τα ισοδύναμα κριτήρια, και οι μέθοδοι ανάλυσης και οι οριακές τιμές κοινοποιούνται στην Επιτροπή εντός έξι μηνών από τη μεταγραφή της παρούσας οδηγίας ή κατά τη θέσπισή τους σε εθνικό επίπεδο.

Οι κατάλογοι αυτοί ή τα κριτήρια αυτά αποδοχής πρέπει να χρησιμοποιούνται για την κατάρτιση ειδικών καταλόγων χώρων, δηλαδή καταλόγου αποδεκτών αποβλήτων που ορίζονται στην άδεια σύμφωνα με το άρθρο 10 της οδηγίας.

Τα κριτήρια αποδοχής αποβλήτων στους καταλόγους αναφοράς η σε μια κατηγορία χώρων ταφής μπορούν να βασίζονται σε άλλη νομοθεσία ή/και στις ιδιότητες των αποβλήτων.

Τα κριτήρια αποδοχής σε μια συγκεκριμένη κατηγορία χώρων ταφής βασίζονται στην:

- προστασία του περιβάλλοντος χώρου (ιδίως των υπόγειων και επιφανειακών υδάτων),

- προστασία των συστημάτων προστασίας του περιβάλλοντος (παραδείγματος χάρη, επιστρώσεων και συστημάτων επεξεργασίας αποπλυμάτων),

- προστασία των επιθυμητών διεργασιών σταθεροποίησης των αποβλήτων μέσα στο χώρο ταφής,

- προστασία της δημόσιας υγείας.

Πρέπει να καταρτιστεί κατάλογος ελάχιστων κριτηρίων για την αποδοχή επικίνδυνων αποβλήτων σε χώρους μονοταφής.

Παραδείγματα κριτηρίων που βασίζονται στις ιδιότητες των αποβλήτων είναι:

- απαιτήσεις σχετικά με τη γνώση της συνολικής σύνθεσης,

- περιορισμοί σχετικά με την ποσότητα οργανικών υλών στα απόβλητα,

- απαιτήσεις ή περιορισμοί σχετικά με τη βιοαποικοδομησιμότητα των οργανικών συστατικών των αποβλήτων,

- περιορισμοί ως προς την ποσότητα συγκεκριμένων, δυνητικώς επικίνδυνων ή επιβλαβών συστατικών (σε σχέση με τα ανωτέρω κριτήρια προστασίας),

- περιορισμοί ως προς δυνητική και αναμενόμενη αποπλυσιμότητα συγκεκριμένων, δυνητικώς επικίνδυνων/επιβλαβών συστατικών (σε σχέση με τα ανωτέρω κριτήρια προστασίας),

- οικοτοξικολογικές ιδιότητες των αποβλήτων και των παραγόμενων αποπλυμάτων.

Τα κριτήρια αποδοχής αποβλήτων που βασίζονται στις ιδιότητές τους πρέπει, κατά κανόνα, να είναι πιο αναλυτικά για τους χώρους ταφής αδρανών αποβλήτων και μπορούν να είναι λιγότερο αναλυτικά για τους χώρους ταφής ακίνδυνων αποβλήτων και ακόμη λιγότερο αναλυτικά για τους χώρους ταφής επικίνδυνων αποβλήτων, αφού στις δύο τελευταίες κατηγορίες λαμβάνονται αυστηρότερα μέτρα προστασίας του περιβάλλοντος.

3. Γενικές διαδικασίες δοκιμής και αποδοχής αποβλήτων

Ο γενικός χαρακτηρισμός και οι δοκιμές των αποβλήτων πρέπει να βασίζονται στην εξής ιεράρχηση τριών επιπέδων:

Επίπεδο 1: Βασικός χαρακτηρισμός, δηλαδή ενδελεχής προσδιορισμός, με τυποποιημένες μεθόδους ανάλυσης και δοκιμασίας της συμπεριφοράς, της βραχυπρόθεσμης και μεσοπρόθεσμης αποπλυντικής συμπεριφοράς ή/και των χαρακτηριστικών ιδιοτήτων των αποβλήτων.

Επίπεδο 2: Έλεγχος συμμόρφωσης, δηλαδή περιοδική δοκιμή με απλούστερες τυποποιημένες μεθόδους ανάλυσης και δοκιμασίας της συμπεριφοράς για τον προσδιορισμό του κατά πόσον τα συγκεκριμένα απόβλητα πληρούν τις προϋποθέσεις της άδειας ή/και τα ειδικότερα κριτήρια αναφοράς. Η δοκιμή αφορά κυρίως τις κυριότερες μεταβλητές με φαινόμενα συμπεριφοράς που εντοπίζονται με το βασικό χαρακτηρισμό.

Επίπεδο 3: Επιτόπια επαλήθευση, δηλαδή εξακρίβωση, με γρήγορες μεθόδους, του κατά πόσον τα απόβλητα είναι όντως ίδια με εκείνα που υποβλήθηκαν στον έλεγχο συμμόρφωσης και που περιγράφονται στα συνοδευτικά έγγραφα. Η επιτόπια επαλήθευση μπορεί να έγκειται απλώς και μόνο στον οπτικό έλεγχο μιας παρτίδας αποβλήτων πριν και μετά την εκφόρτωσή της στο χώρο ταφής.

Κάθε συγκεκριμένος τύπος αποβλήτων πρέπει κανονικά να υφίσταται χαρακτηρισμό επιπέδου 1 και να πληροί τα κατάλληλα κριτήρια προκειμένου να περιληφθεί σε κατάλογο αναφοράς. Για να παραμείνει σε κατάλογο ειδικών χώρων, ο συγκεκριμένος τύπος αποβλήτων πρέπει να υποβάλλεται τακτικά (παραδείγματος χάρη ετησίως) σε δοκιμή επιπέδου 2 και να πληροί τα κατάλληλα κριτήρια. Κάθε παρτίδα αποβλήτων που φθάνει στην είσοδο του χώρου ταφής πρέπει να υποβάλλεται σε επαλήθευση επιπέδου 3.

Ορισμένοι τύποι αποβλήτων μπορούν να εξαιρούνται, προσωρινά ή οριστικά, από τις δοκιμές επιπέδου 1, είτε διότι δεν είναι πρακτικώς εφικτή η διενέργειά τους, είτε διότι δεν υπάρχουν διαδικασίες δοκιμής και κριτήρια αποδοχής κατάλληλα για την περίπτωση, είτε διότι εφαρμόζεται άλλη υπερισχύουσα νομοθεσία.

4. Κατευθυντήριες γραμμές για προκαταρκτικές διαδικασίες αποδοχής αποβλήτων

1. Μέχρι την πλήρη ολοκλήρωση του παρόντος παραρτήματος, μόνον η δοκιμή επιπέδου 3 είναι υποχρεωτική, ενώ οι δοκιμές επιπέδου 1 και 2 εφαρμόζονται στο μέτρο του δυνατού. Σε αυτό το προκαταρκτικό στάδιο, τα απόβλητα που γίνονται αποδεκτά σε μια συγκεκριμένη κατηγορία χώρων ταφής πρέπει είτε να περιλαμβάνονται σε περιοριστικό εθνικό ή ειδικό γι' αυτή την κατηγορία χώρων ταφής κατάλογο, είτε να πληρούν κριτήρια παρόμοια με εκείνα που απαιτούνται για την εγγραφή στον κατάλογο.

Για τον καθορισμό προκαταρκτικών κριτηρίων αποδοχής αποβλήτων στις τρεις βασικές κατηγορίες χώρων ταφής ή στους αντίστοιχους καταλόγους μπορούν να χρησιμοποιούνται οι ακόλουθες γενικές κατευθυντήριες γραμμές:

Χώροι ταφής αδρανών αποβλήτων: γίνονται αποδεκτά στον κατάλογο μόνον τα αδρανή απόβλητα όπως ορίζονται στο άρθρο 2 στοιχείο ε).

Χώροι ταφής μη επικίνδυνων αποβλήτων: για να γίνουν αποδεκτά στον κατάλογο και με την επιφύλαξη του άρθρου 6 παράγραφος 4 στοιχείο δ) της οδηγίας, τα απόβλητα δεν πρέπει να καλύπτονται από την οδηγία 91/689/ΕΟΚ του Συμβουλίου.

Χώροι ταφής επικίνδυνων αποβλήτων: ένας προκαταρκτικός χονδρικός κατάλογος των χώρων ταφής επικίνδυνων αποβλήτων θα περιλαμβάνει μόνον τους τύπους αποβλήτων που καλύπτονται από την οδηγία 91/689/ΕΟΚ (1). Ωστόσο, αυτά τα απόβλητα δεν πρέπει να γίνονται αποδεκτά στον κατάλογο χωρίς προηγούμενη επεξεργασία εάν παρουσιάζουν συνολική σύνθεση ή αποπλυσιμότητα δυνητικώς επικίνδυνων συστατικών αρκετά υψηλές ώστε να ενέχουν βραχυπρόθεσμους επαγγελματικούς ή περιβαλλοντικούς κινδύνους ή να εμποδίζουν την επαρκή σταθεροποίηση των αποβλήτων εντός της προβλεπόμενης διάρκειας λειτουργίας του χώρου ταφής.

2. Κατάλογος αποβλήτων που δεν είναι αποδεκτά σύμφωνα με το άρθρο 6 παράγραφος 4 στοιχείο δ):

- όξινη πίσσα,

- μη αναμείξιμοι οργανικοί διαλύτες ή υδατικά απόβλητα που περιέχουν άνω του 1 % μη αναμείξιμες οργανικές ουσίες,

- υδατομείξιμοι οργανικοί διαλύτες με συγκέντρωση άνω του 10 %,

- απόβλητα που αντιδρούν βίαια με το νερό ή τις οργανικές ύλες,

- αμίαντος (σκόνη ή ίνες),

- απόβλητα με σημαντική συγκέντρωση των εξής ενώσεων:

- PCB και PCT > 50 ppb (μέρη ανά δισεκατομμύριο) (1),

- TCDD (τετραχλωροδιβενζοδιοξίνη) > 10 ppb για το ισομερές 2, 3, 7, 8,

- PCN (πολυχλωριωμένα ναφθαλένια) > 50 ppm (μέρη ανά 1 εκατομμύριο) συνολικά,

- PAH (πολυαρωματικοί υδρογονάνθρακες) > 20 ppm,

- οργανομεταλλικές ενώσεις (αποκλείονται τελείως),

- χλωριωμένοι υδρογονάνθρακες (συμπεριλαμβανομένων των χλωροφαινολών) > 1 ppm,

- φυτοφάρμακα > 2 ppm,

- ελεύθερα κυανίδια > 10 ppm.

5. Δειγματοληψία αποβλήτων

Η δειγματοληψία αποβλήτων μπορεί να θέσει σοβαρά προβλήματα όσον αφορά την αντιπροσωπευτικότητα και τις τεχνικές λόγω της ανομοιογένειας πολλών αποβλήτων. Για τη δειγματοληψία θα καταρτιστεί ευρωπαϊκό πρότυπο, αλλά μέχρι την έγκρισή του από τα κράτη μέλη σύμφωνα με τις διατάξεις του άρθρου 17 της παρούσας οδηγίας, τα κράτη μέλη μπορούν να εφαρμόζουν εθνικά πρότυπα και διαδικασίες.

(1) Ισχύει προσωρινή εξαίρεση για τη μεικτή διάθεση (βλέπε άρθρο 7). Τα κριτήρια συμμόρφωσης για τη μεικτή διάθεση αποβλήτων καθορίζονται σε εθνικό επίπεδο από τα ενδιαφερόμενα κράτη μέλη.

(1) Μέρη ανά δισεκατομμύριο, ή μg/kg ξηράς ουσίας κ.λπ.

ΠΑΡΑΡΤΗΜΑ ΙΙΙ

ΔΙΑΔΙΚΑΣΙΕΣ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ ΚΑΤΑ ΤΙΣ ΦΑΣΕΙΣ ΛΕΙΤΟΥΡΓΙΑΣ ΚΑΙ ΜΕΤΕΠΕΙΤΑ ΦΡΟΝΤΙΔΑΣ

1. Εισαγωγή

Στόχος του παρόντος παραρτήματος είναι ο καθορισμός των στοιχειωδών διαδικασίων παρακολούθησης που πρέπει να εφαρμόζονται για να ελέγχεται:

- ότι τα απόβλητα έγιναν αποδεκτά για διάθεση σύμφωνα με τα κριτήρια που ισχύουν για τη συγκεκριμένη κατηγορία χώρων ταφής,

- ότι οι διαδικασίες εντός του χώρου ταφής βαίνουν καλώς,

- ότι τα συστήματα προστασίας του περιβάλλοντος λειτουργούν πλήρως σύμφωνα με τις αρχικές προβλέψεις,

- ότι πληρούνται οι προϋποθέσεις της άδειας για το χώρο ταφής.

2. Μετεωρολογικά στοιχεία

Βάσει της υποχρέωσης υποβολής εκθέσεων (άρθρο 16), τα κράτη μέλη υποβάλλουν πληροφορίες σχετικά με τη μέθοδο συλλογής μετεωρολογικών στοιχείων. Τα κράτη μέλη μπορούν να αποφασίζουν για τον τρόπο συλλογής των στοιχείων (επιτόπου, εθνικό μετεωρολογικό δίκτυο, κ.λπ.).

Αν τα κράτη μέλη αποφασίσουν ότι τα υδρολογικά ισοζύγια αποτελούν αποτελεσματικό μέσο εξακρίβωσης του κατά πόσον συσσωρεύονται αποπλύματα μέσα στον όγκο των αποτεθειμένων αποβλήτων ή υπάρχει διαρροή, συνιστάται να συλλέγονται τα παρακάτω στοιχεία, είτε από παρακολούθηση στο χώρο ταφής είτε από τον πλησιέστερο μετεωρολογικό σταθμό, για όσο χρονικό διάστημα ζητά η αρμόδια αρχή σύμφωνα με το άρθρο 14 παράγραφος 3 της παρούσας οδηγίας:

>ΘΕΣΗ ΠΗΝΑΚΑ>

3. Στοιχεία περί εκπομπών: έλεγχος υδάτων, αποπλυμάτων και αερίων

Πρέπει να συλλέγονται δείγματα αποπλυμάτων και επιφανειακών υδάτων, εάν υπάρχουν, σε αντιπροσωπευτικά σημεία. Η δειγματοληψία και η μέτρηση (όγκος και σύνθεση) των αποπλυμάτων πρέπει να γίνονται χωριστά σε κάθε σημείο απ' όπου βγαίνουν αποπλύματα από το χώρο ταφής.

Βλέπε: General guidelines on sampling technology, ISO 5667-2 (1991).

Η παρακολούθηση των επιφανειακών υδάτων, εάν υπάρχουν, πρέπει να γίνεται σε δύο τουλάχιστον σημεία, ένα στα ανάντη και ένα στα κατάντη του χώρου ταφής.

Η πρακολούθηση των αερίων πρέπει να είναι αντιπροσωπευτική για κάθε τμήμα του χώρου ταφής.

Η συχνότητα δειγματοληψίας και ανάλυσης αναγράφεται στον παρακάτω πίνακα.

Για τα αποπλύματα και τα ύδατα συλλέγεται προς παρακολούθηση δείγμα αντιπροσωπευτικό της μέσης σύνθεσης.

>ΘΕΣΗ ΠΗΝΑΚΑ>

4. Προστασία των υπόγειων υδάτων

α. Δειγματοληψία

Οι μετρήσεις πρέπει να παρέχουν πληροφορίες για τα υπόγεια ύδατα που ενδέχεται να επηρεαστούν από την απόθεση αποβλήτων, με ένα τουλάχιστον σημείο μέτρησης στην περιοχή εισροής και δύο στην περιοχή εκροής. Ο αριθμός αυτός μπορεί να αυξάνεται βάσει ειδικής υδρογεωλογικής μελέτης και της ανάγκης να εντοπίζεται εγκαίρως κάθε τυχαία διαρροή αποπλυμάτων στα υπόγεια ύδατα.

Η δειγματοληψία πρέπει να διενεργείται σε τρείς τουλάχιστον τοποθεσίες πριν την έναρξη των εργασιών πλήρωσης ώστε να λαμβάνονται τιμές αναφοράς για τις μελλοντικές δειγματοληψίες.

Βλέπε: Sampling Groundwaters, ISO 5667, μέρος 11, 1993.

β. Παρακολούθηση

Οι παράμετροι που πρέπει να αναλύονται στα δείγματα πρέπει να συνάγονται από την αναμενόμενη σύνθεση των αποπλύματων και την ποιότητα των υπόγειων υδάτων της περιοχής. Κατά την επιλογή των προς ανάλυση παραμέτρων πρέπει να λαμβάνεται υπόψη η κινητικότητα στη ζώνη των υπόγειων υδάτων. Οι παράμετροι αυτές μπορούν να περιλαμβάνουν ενδεικτικές παραμέτρους για να εξασφαλίζεται η έγκαιρη αναγνώριση τυχόν αλλαγών της ποιότητας του νερού (1).

>ΘΕΣΗ ΠΗΝΑΚΑ>

γ. Επίπεδα συναγερμού

Όσον αφορά τα υπόγεια ύδατα, πρέπει να θεωρείται ότι έχουν επέλθει σημαντικές αρνητικές επιπτώσεις στο περιβάλλον, κατά την έννοια των άρθρων 13 και 14 της παρούσας οδηγίας, όταν η ανάλυση δείγματος υπόγειων υδάτων καταδεικνύει αισθητή αλλαγή της ποιότητά τους. Ένα επίπεδο συναγερμού προσδιορίζεται λαμβανομένων υπόψη των συγκεκριμένων υδρογεωλογικών σχηματισμών της περιοχής του χώρου ταφής και της ποιότητας των υπόγειων υδάτων. Το επίπεδο συναγερμού πρέπει να αναγράφεται, όποτε είναι δυνατόν, μέσα στην άδεια.

Οι παρατηρήσεις πρέπει να αξιολογούνται με γραφικές παραστάσεις ελέγχου, με καθορισμένους κανόνες και επίπεδα ελέγχου για κάθε φρέαρ στα κατάντη της υδραυλικής κλίσης. Τα επίπεδα ελέγχου πρέπει να προσδιορίζονται βάσει των τοπικών διακυμάνσεων της ποιότητας των υπόγειων υδάτων.

5. Τοπογραφία του χώρου: Στοιχεία για τον όγκο του χώρου ταφής

>ΘΕΣΗ ΠΗΝΑΚΑ>

(1) Συνιστώμενες παράμετροι: pH, TOC, φαινόλες, βαρέα μέταλλα φθόριο, As, πετρέλαιο/υδρογονάνθρακες.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 23 Απριλίου 1991, η Επιτροπή υπέβαλε πρόταση οδηγίας βασισμένη στο άρθρο 100 Α σχετικά με την υγειονομική ταφή των αποβλήτων (1).

2. Το Ευρωπαϊκό Κοινοβούλιο διατύπωσε τη γνώμη του στις 28 Οκτωβρίου 1992 (2) στα πλαίσια πρώτης ανάγνωσης. Εν συνεχεία, η Επιτροπή διαβίβασε, στις 10 Ιουνίου 1993, τροποποιημένη πρόταση (3).

Η Οικονομική και Κοινωνική Επιτροπή διατύπωσε τη γνώμη της στις 27 Νοεμβρίου 1991.

3. Το Συμβούλιο έκρινε ότι ως νομική βάση θα έπρεπε να χρησιμοποιηθεί το άρθρο 130 Σ παράγραφος 1, και όχι το άρθρο 100 Α όπως είχε αρχικά προταθεί από την Επιτροπή. Ως εκ τούτου, ζητήθηκε η γνώμη του Ευρωπαϊκού Κοινοβουλίου για το σημείο αυτό. Το Ευρωπαϊκό Κοινοβούλιο, με τη γνώμη που διατύπωσε στις 19 Μαΐου 1995 (4), δέχθηκε την προαναφερόμενη αλλαγή βάσης.

4. Στις 6 Οκτωβρίου 1995, το Συμβούλιο καθόρισε την κοινή του θέση σύμφωνα με το άρθρο 189 Γ της Συνθήκης.

ΙΙ. ΣΤΟΧΟΣ

5. Για να προληφθούν ή να μειωθούν, κατά το δυνατόν, οι αρνητικές επιπτώσεις επί του περιβάλλοντος λόγω της υγειονομικής ταφής των αποβλήτων, καθώς και οι κίνδυνοι που απορρέουν για την ανθρώπινη υγεία, η πρόταση αυτή ορίζει υπό μορφή οδηγίας-πλαισίου και με αφετηρία την ταξινόμηση των αποβλήτων (επικίνδυνα, ακίνδυνα, αδρανή) και των χώρων ταφής:

- τις διαδικασίες έκδοσης αδείας για την αποδοχή των αποβλήτων στο χώρο ταφής, για τον έλεγχο και την παρακολούθηση κατά τη φάση εκμετάλλευσης και για το κλείσιμό του,

- τους τεχνικούς όρους στους οποίους πρέπει να ανταποκρίνονται οι χώροι και οι εγκαταστάσεις για να χρησιμεύουν για την ταφή αποβλήτων,

- τις διαδικασίες για την παροχή άδειας για το άνοιγμα χώρου ταφής.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Γενικές παρατηρήσεις

6. Έχοντας υπόψη τον προαναφερόμενο στόχο και εκτιμώντας το ρόλο των τοπικών φυσικών συνθηκών στην εγκατάσταση και τη λειτουργία των χώρων ταφής, το Συμβούλιο επεδίωξε να θεσπίσει διατάξεις οι οποίες διασφαλίζουν υψηλό επίπεδο προστασίας της υγείας και του περιβάλλοντος, χωρίς να επιζητεί μια συστηματική εναρμόνιση, η οποία θα ήταν αναποτελεσματική και μάλιστα ανεφάρμοστη, δεδομένων των διαφορών που παρουσιάζουν οι προαναφερόμενες τοπικές συνθήκες. Στα πλαίσια της αρχής της επικουρικότητας και σύμφωνα με την προηγούμενη παρατήρηση, οι διατάξεις οι οποίες θεσπίσθηκαν οδήγησαν ουσιαστικά στην τροποποίηση της πρότασης της Επιτροπής ούτως ώστε να είναι πλέον ευκρινής, να παρουσιάζει μεγαλύτερη ελαστικότητα και να λαμβάνει υπόψη τις επιστημονικές και τεχνικές εξελίξεις οι οποίες έχουν σημειωθεί έκτοτε. Οι τροποποιήσεις αυτές, τις οποίες δέχθηκε η Επιτροπή, αφορούν κυρίως το πεδίο εφαρμογής, τα παραρτήματα και το ρόλο ορισμένων κριτηρίων αποδοχής των αποβλήτων (ιδίως κριτήρια έκλουσης).

7. Με βάση τους προαναφερόμενους προσανατολισμούς, το Συμβούλιο μπόρεσε να δεχθεί, κυριολεκτικά, κατ' ουσίαν ή εν μέρει:

- τις τροποποιήσεις του Ευρωπαϊκού Κοινοβουλίου τις οποίες είχε ενσωματώσει η Επιτροπή στην τροποποιημένη της πρόταση, πλην των τροποποιήσεων αριθ. 14, 24, 32, 41, 42, 49, 60, 67, 75, 76, 78, 79, 86 και 90,

- τις τροποποιήσεις αριθ. 1, 4, 9, 13, 23, 26, 31, 38, 54, 55 και 56, τις οποίες δεν είχε ενσωματώσει η Επιτροπή στην τροποποιημένη της πρόταση.

8. Ειδικές παρατηρήσεις

(Οι παρακάτω αναφορές παραπέμπουν, εκτός αντίθετης ένδειξης, στο κείμενο της τροποποιημένης πρότασης. Οι αναφορές στην κοινή θέση είναι με παχέα γράμματα.)

Το Συμβούλιο επέφερε τις ακόλουθες τροποποιήσεις στην τροποποιημένη πρόταση της Επιτροπής, τις οποίες αποδέχτηκε η Επιτροπή:

i) Σχετικά με τα άρθρα 1 και 5

Το άρθρο 1 αφορά μόνο το πεδίο εφαρμογής και δεν υπενθυμίζει το γενικό στόχο της οδηγίας. Το Συμβούλιο, στην κοινή του θέση, έκρινε αναγκαίο να αναφερθεί ο στόχος αυτός (άρθρο 1) και να επανεγγραφεί κατ' αυτόν τον τρόπο η παρούσα πρόταση στο γενικό πλαίσιο της οδηγίας 75/442/ΕΟΚ. Το άρθρο αυτό συμπληρώνεται με τις αιτιολογικές παραγράφους 1 έως 3 που περιέχουν, μεταξύ άλλων, την ουσία των τροποποιήσεων 1 και 4 του Κοινοβουλίου.

Στην κοινή θέση, το πεδίο εφαρμογής ορίζεται από το άρθρο 3 παράγραφος 1, καθώς και από το άρθρο 2 στοιχείο στ) που ορίζει το χώρο ταφής και περιλαμβάνει μεταξύ των χώρων ταφής τους «εσωτερικούς» χώρους διάθεσης των αποβλήτων (τροποποίηση αριθ. 13 του Κοινοβουλίου). Δεδομένου ότι όλες οι διατάξεις της οδηγίας εφαρμόζονται πλην της εξαίρεσης που αναφέρεται στο άρθρο 3, το άρθρο 5 είναι περιττό και διαγράφηκε.

Οι εξαιρέσεις από το πεδίο εφαρμογής (άρθρο 1 παράγραφος 2) περιέχονται στο άρθρο 3, του οποίου η παράγραφος 2 απαριθμεί σειρά ενεργειών που δεν έχουν το χαρακτήρα της υγειονομικής ταφής αποβλήτων (διασπορά ιλύος καθαρισμού λυμάτων, δομικά έργα) και του οποίου η παράγραφος 3 προβλέπει, υπό περιοριστικούς όρους και στα πλαίσια του στόχου της οδηγίας, για ορισμένους χώρους (μικρά νησιά, ορεινές ζώνες) ή τύπους (υπόγεια αποθήκευση) χώρων ταφής ότι ορισμένες διατάξεις μπορούν να μην εφαρμόζονται.

ii) Άρθρα 2, 3 και 4

Τα άρθρα 2 και 3 συνενώνονται στο άρθρο 2. Απαλείφεται ο ορισμός των βιομηχανικών αποβλήτων. Δεδομένου ότι η προέλευση των αποβλήτων δεν είναι καθοριστική για την οικονομία της οδηγίας, η προέλευση των αδρανών αποβλήτων [παράγραφος ε)] προσδιορίζεται με σαφήνεια.

Ο ορισμός στ) (χώρος ταφής) περιλαμβάνει τους ορισμούς ζ) (σταθμός μεταφόρτωσης) και η) (αποθήκευση).

Ο ορισμός θ) (επεξεργασία) δεν περιλαμβάνει τον όρο «θερμικές» (τροποποίηση αριθ. 10) γιατί καλύπτεται ήδη από τον όρο «φυσικές».

Λόγω των διατάξεων που περιέχονται στο άρθρο 3 παράγραφος 3 στοιχείο γ) και στο άρθρο 7, εισήχθησαν οι ορισμοί η) (μεικτή διάθεση) και ιδ) (υπόγεια αποθήκευση).

Ο ορισμός ιγ) (φορέας λειτουργίας) διευκρινίστηκε και συμπληρώθηκε όσον αφορά τον καθορισμό ευθύνης.

Δεδομένου ότι οι τύποι αποβλήτων ορίζονται από το άρθρο 2 και τα απόβλητα που είναι αποδεκτά στους διάφορους χώρους ταφής προσδιορίζονται στα άρθρα 5 έως 7, το άρθρο 4 περιορίσθηκε στη μνεία των τριών κατηγοριών χώρων ταφής.

iii) Άρθρο 9

Το άρθρο αυτό περιέχεται στο άρθρο 5:

- η παράγραφος 1 προβλέπει ότι τα υγρά απόβλητα δεν μπορούν να γίνουν ενδεχομένως αποδεκτά παρά μόνον σε χώρους μονοταφής (άρθρο 6 παράγραφος 3) ή στα πλαίσια μεικτής διάθεσης (άρθρο 7). Η θέση του Συμβουλίου σχετικά με το σημείο αυτό, επομένως, είναι πιο περιοριστική από τη θέση που περιείχε η τροποποιημένη πρόταση.

- η παράγραφος 3 προβλέπει ότι τα απόβλητα μπορούν να υποστούν επεξεργασία (σταθεροποίηση, ενοποίηση).

iv) Άρθρο 10

Το άρθρο αυτό περιέχεται στα άρθρα 6 και 7 [όσον αφορά την παράγραφο 5 στοιχεία δ) και ε)],

- δεδομένου ότι τα κριτήρια αποδοχής καθορίζονται στο παράρτημα ΙΙ, αρκεί να γίνει η σχετική παραπομπή (βλέπε παραγράφους 1, 2, 3 και 4) για κάθε τύπο αποβλήτου και, κατόπιν τούτου, η παράγραφος 1 είναι περιττή,

- οι παράγραφοι 3 ως 5 έχουν αναδιατυπωθεί και απλουστευθεί (παράγραφοι 1 ως 4) ούτως ώστε να καταστούν σαφείς οι απαιτήσεις επεξεργασίας που ισχύουν για τα επικίνδυνα απόβλητα, και να γίνει σαφής διάκριση μεταξύ της μεικτής διάθεσης και των άλλων τρόπων υγειονομικής ταφής των αποβλήτων [απαλοιφή των παραγράφων 2 και 5 στοιχεία δ) και ε)],

- τα άρθρα 4 παράγραφος 4 και 10 παράγραφος 6α έχουν ενσωματωθεί στην παράγραφο 3 του άρθρου 6 (μονοταφή για αδρανή ή ακίνδυνα απόβλητα),

- η παράγραφος 4 στοιχείο γ) περιορίζει αισθητά τις δυνατότητες που παρέχει η παράγραφος 5 στοιχείο γ), δεδομένου ότι επιτρέπονται μόνον οι ακίνδυνες ιλύες υπό ορισμένους όρους, εξαιρουμένων των υγρών αποβλήτων (τροποποίηση αριθ. 23 του Κοινοβουλίου),

- υπό πολύ περιοριστικούς όρους [άδεια κατά περίπτωση, αποκλεισμός ενός καταλόγου ουσιών (παράρτημα ΙΙ σημείο 4.2) κ.λπ.] που ορίζονται στην παράγραφο 4 στοιχείο δ), η αποδοχή αποβλήτων πλην των αστικών ή των ακίνδυνων αποβλήτων μπορεί να επιτραπεί σε χώρο ταφής ακίνδυνων αποβλήτων,

- ο ορισμός των αδρανών αποβλήτων στο άρθρο 2 στοιχείο στ) είναι αρκετά σαφής ώστε να μπορεί να αντικατασταθεί η παράγραφος 6 από το απλουστευμένο κείμενο της παραγράφου 5,

- το άρθρο 7 παραθέτει περιοριστικά τις διάφορες διατάξεις τις τροποποιημένης πρότασης οι οποίες καλύπτουν τη μεικτή διάθεση, αλλά επιβάλλοντας αυστηρότερους όρους (φυσικές συνθήκες, επίπεδο προστασίας που εξασφαλίζεται από την υγειονομική ταφή των αποβλήτων) η μη τήρηση των οποίων θα οδηγήσει στην απαγόρευση της πρακτικής αυτής το αργότερο πέντε έτη μετά την έναρξη ισχύος της οδηγίας.

v) Άρθρο 6

Για μεγαλύτερη αποσαφήνιση και απλούστευση, το άρθρο 8 παραθέτει τους κύριους τίτλους που περιέχονται στο παράρτημα ΙΙ (το οποίο, κατά συνέπεια, διαγράφεται) και οι οποίοι πρέπει να επισημαίνονται στην αίτηση άδειας που υποβάλλεται στην αρμόδια αρχή.

Περιλαμβάνεται ρητά η χρηματική εγγύηση που παρέχει ο αιτών, η οποία δεν περιλαμβανόταν ρητά στο παράρτημα ΙΙ.

Οι πρακτικές λεπτομέρειες διεκπεραίωσης της αίτησης αυτής (συμπληρωματικές πληροφορίες, προθεσμίες απάντησης) εξαρτώνται από τις εθνικές πρακτικές. Κατόπιν τούτου, απαλείφεται η παράγραφος 2.

vi) Άρθρα 7, 14, 17, 18 και 20α

Το άρθρο 9 περιλαμβάνει:

- τα βασικά στοιχεία του άρθρου 7, πλην της πρόσθετης υποχρέωσης επιθεώρησης [παράγραφος 1 στοιχείο α)], δεδομένου ότι η διατύπωση της παραγράφου 2 (« η αρμόδια αρχή . . . επιθεωρεί το χώρο . . .») δεν προδικάζει τον αριθμό επιθεωρήσεων που πρέπει να διεξαχθούν και δεδομένου ότι η συγκεκριμένη διατύπωση που προτείνεται από το Κοινοβούλιο (τροποποίηση αριθ. 76 «πριν αρχίσουν οι εργασίες διάθεσης» είναι προφανώς ανέφικτη. Η παράγραφος 2 υπενθυμίζει εξάλλου ότι η επιθεώρηση «ουδέποτε μειώνει την ευθύνη του φορέα». Η μνεία αυτή και άλλες παρεμφερείς (άρθρο 14) κρίθηκαν επαρκείς στην παρούσα φάση, δεδομένων των σχετικών εθνικών διατάξεων και του ευρύτερου προβληματισμού σχετικά με την ευθύνη για τις ζημίες που προκαλούνται στο περιβάλλον, προβληματισμού στον οποίο επιδίδεται η Επιτροπή,

Με το ίδιο σκεπτικό και κρίνοντας ότι «πρέπει να λαμβάνονται υπόψη οι ενδεχόμενες ζημίες στο περιβάλλον» (αιτιολογική παράγραφος 21), το Συμβούλιο δεν θεώρησε σκόπιμο να προβλέψει τη σύσταση ταμείου για τη μεταγενέστερη διαχείριση των χώρων ταφής. Η ευθύνη του κάθε φορέα καθορίζεται ήδη επαρκώς στον τομέα αυτό από την οδηγία και εναπόκειται στα κράτη μέλη να επιλέξουν τον πλέον πρόσφορο τρόπο για να διασφαλίσουν την άσκηση της ευθύνης αυτής. Κατά συνέπεια, διαγράφηκαν τα άρθρα 14 και 18,

- στην παράγραφο 1 στοιχείο γ), το άρθρο 17 («χρηματική εγγύηση»), το οποίο, κατόπιν τούτου, διαγράφεται ως χωριστό άρθρο, και προσθέτει [παράγραφος 1 στοιχείο β)] μια διάταξη για την εκπαίδευση των φορέων λειτουργίας και του προσωπικού που αντιστοιχεί στο στοιχείο α) του άρθρου 20α.

vii) Άρθρα 8 και 16

Το άρθρο 10 περιλαμβάνει το ουσιαστικό μέρος του άρθρου αυτού, πλην της παραγράφου 2 (αναθεώρηση της άδειας, η οποία είναι μια ειδική περίπτωση μόνο της χορήγησης άδειας), αποσαφηνίζει τη διασύνδεση με τις γενικές διατάξεις της οδηγίας 75/442/ΕΟΚ όσον αφορά την άδεια και επιβάλλει τον προσδιορισμό του τύπου του χώρου ταφής των αποβλήτων (αναγκαία ενημέρωση, λόγω των άρθρων 4, 6 και 7).

Ανεξάρτητα από το περιεχόμενο της άδειας, το άρθρο 11 περιλαμβάνει ως χωριστή διάταξη το άρθρο 16 σχετικά με το κόστος ταφής των αποβλήτων, λαμβάνοντας υπόψη ότι τα κράτη μέλη δεν μπορούν σε όλες τις περιπτώσεις να καθορίζουν τις τιμές, λόγω του τρόπου διαχείρισης του χώρου ταφής, και πρέπει ενδεχομένως να περιορίζονται στην «ενθάρρυνση» της κάλυψης του ενός ή του άλλου στοιχείου από τις τιμές,

Η τροποποίηση 37 του Κοινοβουλίου (προγράμματα εκπαίδευσης) καλύπτεται ήδη από το άρθρο 9 παράγραφος 1 στοιχείο β), χωρίς να προδικάζονται οι λεπτομέρειες της χρηματοδότησής τους.

viii) Άρθρο 11

Το άρθρο 12 παραθέτει το άρθρο αυτό, απλουστεύοντάς το και αποσαφηνίζοντάς το κατά τρόπο ώστε να διατηρηθεί μόνον ό,τι είναι ουσιαστικό για μια αποτελεσματική διαδικασία αποδοχής.

Έτσι, στην παράγραφο 1, το ουσιαστικό είναι να μπορεί να αποδειχθεί ότι τα απόβλητα πληρούν τις απαιτούμενες προϋποθέσεις και όχι να παρέχεται η απόδειξη από τον κάτοχο των αποβλήτων ή το φορέα λειτουργίας. Στην παράγραφο 2 στοιχείο α), διευκρινίζεται η φύση των εγγράφων που πρέπει να ελεγχθούν. Στην παράγραφο 2 στοιχείο β), η εισαγωγή υποχρέωσης διατήρησης των δειγμάτων θα βελτιώσει τις δυνατότητες μεταγενέστερου ελέγχου. Στην παράγραφο 2 στοιχείο γ), λαμβάνεται υπόψη ο τρόπος παραγωγής και συλλογής των αστικών αποβλήτων δεδομένου ότι απαιτείται η ταυτότητα του φορέα συλλογής των αποβλήτων αυτών (και όχι του παραγωγού των). Εξάλλου, δεδομένου ότι έχουν ήδη επιβληθεί διάφορες υποχρεώσεις έκθεσης, απαλείφεται η παράγραφος 2 στοιχείο γ).

Για την παρακολούθηση της διαδικασίας αποδοχής, αρκεί η υποβολή γραπτής βεβαίωσης από τον φορέα λειτουργίας καθότι η σύναψη τυπικής σύμβασης μεταξύ παραγωγού/κατόχου και του φορέα λειτουργίας δεν προσθέτει τίποτε στην εγκυρότητα της αποδοχής. Ως εκ τούτου, απαλείφεται η παράγραφος 3 καθώς και η δεύτερη φράση της παραγράφου 4.

Τέλος, δεδομένου ότι η διαδικασία αποδοχής πρέπει να κινηθεί από το φορέα λειτουργίας, είναι εύλογο να επιβληθεί σε αυτόν και όχι στον κάτοχο (παράγραφος 4) η υποχρέωση κοινοποίησης στην αρμόδια αρχή των ενδεχόμενων μη αποδοχών, και είναι άσκοπο να αναφέρεται αορίστως η ευθύνη του («ευθύνη» πλήν της «αστικής ευθύνης» η οποία καλύπτεται από το άρθρο 14). Επομένως, απαλείφεται η παράγραφος 6.

ix) Άρθρα 12 και 13

Για μεγαλύτερη σαφήνεια, μόνον οι διατάξεις του άρθρου 12 σχετικά με τη φάση λειτουργίας έχουν συγκεντρωθεί στο άρθρο 13, στο οποίο η κύρια προσθήκη σε σχέση με την τροποποιημένη πρόταση είναι η εισαγωγή (παράγραφος 2) υποχρέωσης του φορέα λειτουργίας να υποβάλει έκθεση σχετικά με τα αποτελέσματα των διαδικασιών επιθεώρησης.

Το άρθρο 14 περιλαμβάνει τις διατάξεις του άρθρου 12 που εφαρμόζονται και στη φάση μεταγενέστερης διαχείρισης, και το άρθρο 13.

- Η παράγραφος 1 παραπέμπει στις προϋποθέσεις που ορίζονται στην άδεια και επομένως μπορεί να περιλάβει και άλλες προϋποθέσεις για το κλείσιμο του χώρου ταφής πέραν της εξάντλησης της χωρητικότητάς του. Στην παράγραφο 1 στοιχείο β) διευκρινίζεται ότι εναπόκειται στην αρμόδια αρχή να εκδώσει άδεια για το κλείσιμο και όχι στον ιδιοκτήτη ή το φορέα λειτουργίας να το αποφασίσει ακόμη και αν η αίτηση προέρχεται από το φορέα λειτουργίας. Το δικαίωμα προσφυγής που αναφέρεται στην παράγραφο 1 στοιχείο γ) υφίσταται σε όλες τις εθνικές νομοθεσίες και επομένως δεν απαιτείται να γίνει ιδιαίτερη μνεία στην οδηγία αυτή.

- Οι παράγραφοι 3 και 4 συγχωνεύθηκαν στην παράγραφο 2 η οποία, δεδομένου ότι παραπέμπει στην αξιολόγηση των εκθέσεων που υποβάλλονται από το φορέα λειτουργίας, καλύπτει τις πληροφορίες που αναφέρονται στην παράγραφο 3.

- Το παράρτημα Ι περιέχει τις γενικές προδιαγραφές που εφαρμόζονται στους χώρους ταφής αποβλήτων, ιδίως όσον αφορά την επικάλυψη και τη στεγανότητα. Ως εκ τούτου, δεν είναι πλέον απαραίτητη η παράγραφος 2.

- Δεν έγιναν δεκτές οι συγκεκριμένες προθεσμίες των παραγράφων 5 (δέκα έτη) και 5α (30 έτη), δεδομένου ότι δεν μπορεί να είναι κατάλληλες για όλους τους τύπους χώρων ταφής και δεδομένου ότι η φύση των κινδύνων που παρουσιάζουν μπορεί να απαιτήσει μια πλέον μακρόχρονη επιθεώρηση. Αυτός είναι ο στόχος της διατύπωσης των παραγράφων 3 και 4, όπου υπενθυμίζεται επίσης η υποχρέωση σχετικά με την ενδεχόμενη λήψη επανορθωτικών μέτρων μετά το κλείσιμο.

x) Άρθρο 15 και 21

- Όσον αφορά τις προθεσμίες, αποδείχθηκε τελείως ανέφικτο, δεδομένων των διοικητικών πρακτικών και των τεχνικών προθεσμιών όσον αφορά όχι μόνον τη διευθέτηση των υφισταμένων χώρων ταφής αλλά και τον επαναπροσανατολισμό των ροών αποβλήτων μετά από το κλείσιμο ενός χώρου ταφής, να επιβληθεί συνολική προθεσμία η οποία δεν θα υπερβαίνει την τετραετία [παράγραφος 3 στοιχεία α), β) και γ)] και να ορισθούν οι ενδιάμεσες προθεσμίες. Το Συμβούλιο έκρινε ότι ήταν ρεαλιστικότερο να θεσπίσει μέγιστη συνολική προθεσμία 10 ετών μετά την έναρξη ισχύος της οδηγίας (αρχικό εδάφιο του άρθρου 15) ενώ, για τους χώρους ταφής επικίνδυνων αποβλήτων, επιβάλλεται βραχύτερη προθεσμία (δύο έτη μετά τη μεταφορά της οδηγίας στο εθνικό δίκαιο, άρθρο 15 παράγραφος 4) για την εφαρμογή ορισμένων διατάξεων.

- Τα άλλα στοιχεία του κειμένου διευκρινίζουν τα στάδια που πρέπει να υλοποιηθούν και υπενθυμίζουν τις διατάξεις αυτές σε περίπτωση κλεισίματος (παράγραφος 2).

- Η ίδια εκτίμηση των διοικητικών προθεσμιών που ενέχει η μεταφορά μιας τόσο τεχνικής οδηγίας στο εθνικό δίκαιο οδήγησε στη θέσπιση διετούς προθεσμίας μεταφοράς (άρθρο 18 παράγραφος 1).

xi) Άρθρα 19 και 20

- Η υποχρέωση και οι λεπτομέρειες της έκθεσης που προβλέπονται από το άρθρο 19 περιέχονται στο άρθρο 16 στα πλαίσια της οδηγίας 91/692/ΕΟΚ. Οι πληροφορίες που πρέπει να περιέχονται στις εκθέσεις αυτές πρέπει να προσδιορισθούν με τη διαδικασία του άρθρου 6 της παρούσας οδηγίας. Κατόπιν τούτου, καταργείται το παράρτημα IVα. Εξάλλου, εναπόκειται στην Επιτροπή να διαβιβάσει στον Ευρωπαϊκό Οργανισμό Περιβάλλοντος τις κατάλληλες πληροφορίες, χωρίς να οφείλουν τα κράτη μέλη να αποστέλλουν δύο φορές την έκθεσή τους.

- Με τον ίδιο στόχο λογικής συνοχής με την υφιστάμενη νομοθεσία, το Συμβούλιο έκρινε στο άρθρο 17 ότι θα ήταν σκόπιμο να επιφορτισθεί η επιτροπή που δημιουργήθηκε δυνάμει του άρθρου 18 της οδηγίας 75/442/ΕΟΚ με τα καθήκοντα που αναφέρονται στο άρθρο 20.

xii) Παραρτήματα

Το παράρτημα Ι, σημείο 1 περιλαμβάνει τις απαιτήσεις που περιέχονται στο σημείο 1 του Παραρτήματος Ι, αλλά δεν περιλαμβάνει τα στοιχεία των σημείων 2 ως 6, γιατί πρόκειται είτε για πολύ λεπτομερείς διατάξεις που πρέπει να καθοριστούν στο κατάλληλο διοικητικό επίπεδο, είτε για διατάξεις που καλύπτονται από τα άρθρα 12 και 13.

Λόγω των ουσιαστικών αναγκών για τη λήψη μέτρων προστασίας από τις επιπτώσεις στο περιβάλλον δεδομένης της φύσης των αποβλήτων που θάβονται (πράγμα το οποίο δικαιολογεί το γεγονός ότι η μία ή η άλλη διάταξη μπορεί να μην εφαρμόζεται στους χώρους ταφής για αδρανή απόβλητα), τα σημεία 2 και 3 παραθέτουν τα σημεία 7 και 8 αποσαφηνίζοντάς τα, ιδίως όσον αφορά την έννοια του γεωλογικού φραγμού, την πρόσθετη απαίτηση διπλού φραγμού (σημείο 3.1) και τις προδιαγραφές για τα συστήματα στεγανότητας στη βάση και στην επιφάνεια. Στο σημείο 5, προστέθηκαν οι κίνδυνοι πυρκαϊάς στους κινδύνους που απαριθμούνται στο σημείο 10.

Το παράρτημα ΙΙ περιλαμβάνει το παράρτημα ΙΙΙ με σημαντικές τροποποιήσεις. Οι τροποποιήσεις αυτές δικαιολογούνται εκ του γεγονότος ότι το παράρτημα ΙΙΙ βασιζόταν σε διαδικασίες αποδοχής οι οποίες συνδέονται βασικά με κριτήρια έκλουσης για τα οποία δεν υπάρχουν μη εναρμονισμένες μέθοδοι δοκιμών. Το ίδιο ισχύει για τις μεθόδους δειγματοληψίας που εφαρμόζονται στα απόβλητα. Κατά συνέπεια, το παράρτημα ΙΙ προσδιορίζει τους προσανατολισμούς που πρέπει να ακολουθήσει η τεχνική επιτροπή για να διαθέτει, εντός καθορισμένης προθεσμίας (τριών ετών), μια ενιαία διαδικασία ταξινόμησης και αποδοχής των αποβλήτων, και παρουσιάζει μια προσωρινή διαδικασία αποδοχής (εθνικοί κατάλογοι ή ισοδύναμα κριτήρια, έλεγχοι που πρέπει να διενεργούνται). Όσον αφορά τις διατάξεις σχετικά με τη μικτή διάθεση (σημείο 6 και ειδικότερα 6.3 και 6.4), δεν φαίνεται σκόπιμο πλέον να επιλεγούν εναρμονισμένες διατάξεις στον τομέα αυτό, δεδομένου του εξαιρετικού χαρακτήρα της τεχνικής αυτής [άρθρα 6 παράγραφοι 4 στοιχείο δ) και 7].

Το παράρτημα ΙΙΙ τονίζει στο σημείο 1 τους συγκεκριμένους στόχους ελέγχου και επιθεώρησης και όχι της σώρευσης των στοιχείων για λόγους βελτίωσης των γνώσεων. Κατά συνέπεια, θα περιληφθούν κατά βάση στο παράρτημα IV οι διατάξεις που συντελούν στην επίτευξη των στόχων αυτών και αυτό θα γίνει με μια σαφέστερη παρουσίαση η οποία θα είναι καλύτερα προσαρμοσμένη στις ιδιαιτερότητες του κάθε χώρου ταφής αποβλήτων. Αυτό οδηγεί σε μεγαλύτερη ακρίβεια όσον αφορά τα σημεία συλλογής δειγμάτων (σημεία 3 και 4), σε διαφοροποίηση των μέτρων που πρέπει να ληφθούν ανάλογα με τον τύπο χώρων ταφής/αποβλήτων (πίνακας του σημείου 3), στην εισαγωγή προσθέτων μέσων (κατώτατο επίπεδο συναγερμού για την εφαρμογή σχεδίου παρέμβασης στο σημείο 4. Γ) για την προστασία των υπόγειων υδάτων, και στον προαιρετικό χαρακτήρα των υδρολογικών ισοζυγίων (στο σημείο 2). Επομένως, απαλείφεται το σημείο 4.

(1) ΕΕ αριθ. C 190 της 22. 7. 1991, σ. 1.

(2) ΕΕ αριθ. C 305 της 23. 11. 1992, σ. 79.

(3) ΕΕ αριθ. C 212 της 5. 8. 1993, σ. 33.

(4) ΕΕ αριθ. C 151 της 19. 6. 1995, σ. 378.